-----------------------------------------------------------------------
  7. ข้อมูลหลักทรัพย์และผู้ถือหุ้น

  -----------------------------------------------------------------------

  7.1 ทุนจดทะเบียนของบริษัท

  ทุนจดทะเบียนและทุนชำระแล้วของบริษัทฯ ณ วันที่ 30 ธันวาคม 2557 มีดังนี้

  ทุนจดทะเบียน จำนวน 1,074,631,523.20 บาท

  ทุนชำระแล้ว จำนวน 1,074,631,523.20 บาท

  แบ่งเป็นหุ้นสามัญ จำนวน 1,343,289,404 หุ้น

  มูลค่าที่ตราไว้หุ้นละ 0.80 บาท

7.2 สัดส่วนการถือหุ้น^(/1)

ตารางแสดงโครงสร้างผู้ถือหุ้นของบริษัทฯ ณ วันที่ 30 ธันวาคม 2557

  ------------------------------------------- ------------- ----------------
  รายชื่อผู้ถือหุ้น                                  จำนวนหุ้น       สัดส่วนการถือหุ้น (%)

  1. บริษัท เควี แอสเซ็ท จำกัด*                    170,000,000   12.656

  2. น.ส. ธีรยา กนกพฤกษ์                        116,850,000   8.699

  3. น.ส. ชัชชฎา กนกพฤกษ์                       100,000,000   7.444

  4. นายทศพล แววมณีวรรณ                        67,100,000    4.995

  5. น.ส. คุณีรัตน์ แววมณีวรรณ                     54,900,000    4.087

  6. บริษัท ไทยเอ็นวีดีอาร์ จำกัด                    18,717,488    1.393

  7. นายภูมิพัฒน์ นำไพศาล                         17,147,600    1.277

  8. นายพรชัย ทองวานิช                          12,917,987    0.962

  9. นายพรหมมาตร์ ชายสิม                        10,009,800    0.745

  10. น.ส. อุรวี กนกพฤกษ์                        10,000,000    0.744

  รวม                                         577,642,875   43.002

  ^(/1)ข้อมูลจากบริษัท ศูนย์รับฝากหลักทรัพย์(ประเทศไทย)               
  จำกัด เพื่อผู้ฝาก                                              
  ------------------------------------------- ------------- ----------------

  หมายเหตุ :

รายชื่อผู้ถือหุ้นบริษัท เควี แอสเซ็ท จำกัด ประกอบด้วย

  ------------------------------------------- ---------- ----------------
  รายชื่อผู้ถือหุ้น                                  จำนวนหุ้น    สัดส่วนการถือหุ้น (%)

  1. น.ส.ร่มพิศม์ศรี น้อยใจบุญ                      191,213    34.77

  2. นายวรพหล แสงเทียน                         41,250     7.50

  3. น.ส.พิมลวรรณ แสงเทียน                      41,250     7.50

  4. นางยุพิน โตพงษ์เกษม                         4,000      0.73

  5. นางดารณี กันตามระ                          27,500     5.00

  6. นายดนุชา น้อยใจบุญ                          80,500     14.64

  7. นายดรุณวัฒน์ น้อยใจบุญ                        27,500     5.00

  8. น.ส.โฉมพิชา น้อยใจบุญ                       136,787    24.87

  รวม                                         550,000    100.00
  ------------------------------------------- ---------- ----------------

  7.3 นิติบุคคลที่บริษัทถือหุ้นร้อยละ 99.99

+-------------------+--------------------------------------------------+
| ชื่อบริษัท            | บริษัท เอกรัฐโซล่าร์ จำกัด                             |
+-------------------+--------------------------------------------------+
| ชื่อภาษาอังกฤษ       | EKARAT SOLAR COMPANY LIMITED                     |
+-------------------+--------------------------------------------------+
| ล                 | เป็นผู้ผลิตและจำหน่าย แผงเซลล์แสงอาทิตย์ (Solar Module)  |
| ักษณะการประกอบธุรกิจ | และจำหน่ายเซลล์แสงอาทิตย์ (Solar Cell)               |
|                   | อีกทั้งเป็นผู้ให้บริการออกแบบและ                         |
|                   | ติดตั้งระบบผลิตไฟฟ้าจากพลังงานแสงอาทิตย์และพลังงานทดแทนอื่น |
|                   | และให้คำปรึกษาในการอนุรักษ์พลังงาน                     |
+-------------------+--------------------------------------------------+
| ที่ตั้งสำนักงานใหญ่     | 9/291 อาคารยู เอ็ม ทาวเวอร์ ชั้น 28 ถนนรามคำแหง       |
|                   | แขวงสวนหลวง                                      |
|                   |                                                  |
|                   | เขตสวนหลวง กรุงเทพ 10250                          |
+-------------------+--------------------------------------------------+
| เลขทะเบียนบริษัท     | 0105547051020                                    |
+-------------------+--------------------------------------------------+
| เว็บไซต์            | http://www.ekarat-solar.com                      |
+-------------------+--------------------------------------------------+
| โทรศัพท์            | 0 2719 8777 (อัตโนมัติ 30 เลขหมาย)                  |
+-------------------+--------------------------------------------------+
| โทรสาร            | 0 2719 8760-2                                    |
+-------------------+--------------------------------------------------+

7.4 นายทะเบียนหลักทรัพย์

ชื่อบริษัท : บริษัท ศูนย์รับฝากหลักทรัพย์ (ประเทศไทย) จำกัด

ที่ตั้งสำนักงาน : เลขที่ 62 อาคารตลาดหลักทรัพย์แห่งประเทศไทย ถนนรัชดาภิเษก

แขวงคลองเตย เขตคลองเตย กรุงเทพมหานคร 10110

โทรศัพท์ : 0-2229-2800, 0-2654-5999

โทรสาร : 0-2359-1262-3

7.5 ผู้สอบบัญชี

ชื่อผู้สอบบัญชี : นายวิสุทธิ์ เพชรพาณิชกุล ผู้สอบบัญชีรับอนุญาตเลขที่ 7309 หรือ

นางสุวิมล กฤตยาเกียรณ์ ผู้สอบบัญชีรับอนุญาตเลขที่ 2982 หรือ

นางสาวสมจินตนา พลหิรัญรัตน์ ผู้สอบบัญชีรับอนุญาตเลขที่ 5599

ชื่อบริษัท : บริษัท สอบบัญชี ดี ไอ เอ จำกัด

ที่ตั้งสำนักงาน : 316/32 ซอยสุขุมวิท 22 ถนนสุขุมวิท แขวงคลองเตย เขตคลองเตย กรุงเทพฯ
10110

โทรศัพท์ : 0-2259-5300

โทรสาร : 0-2260-1553

7.6 นโยบายจ่ายเงินปันผล

บริษัทฯ และบริษัทย่อยมีนโยบายที่จะจ่ายเงินปันผลให้แก่ผู้ถือหุ้นในอัตราประมาณร้อยละ 50
ของกำไรสุทธิ (ตามงบการเงินเฉพาะกิจการ)
หลังหักภาษีเงินได้นิติบุคคลและสำรองตามกฎหมายในแต่ละปี ทั้งนี้คณะกรรมการของบริษัทฯ
มีอำนาจในการพิจารณายกเว้นไม่ดำเนินการตามนโยบายดังกล่าวหรือเปลี่ยนแปลงนโยบายดังกล่าวได้เป็นครั้งคราว
โดยอยู่ภายใต้เงื่อนไขที่การดำเนินการดังกล่าวจะต้องก่อให้เกิดประโยชน์สูงสุดต่อผู้ถือหุ้น เช่น
ใช้เป็นเงินทุนสำรองสำหรับการชำระคืนเงินกู้ ใช้เป็นเงินลงทุนเพื่อขยายธุรกิจของบริษัทฯ
หรือปัจจัยอื่นที่เกี่ยวข้องในการบริหารงานของบริษัทฯ
ซึ่งการจ่ายเงินปันผลดังกล่าวข้างต้นจะต้องได้รับอนุมัติจากที่ประชุมผู้ถือหุ้นตามความเหมาะสมและความเห็นชอบของคณะกรรมการบริษัทฯ

เมื่อวันที่ 30 เมษายน 2557 ที่ประชุมสามัญผู้ถือหุ้นประจำปี 2557 ของบริษัทฯ
มีมติอนุมัติให้จัดสรรเงินกำไรสุทธิประจำปี 2556 เป็นเงินสำรองตามกฎหมายและจ่ายเงินปันผล
เนื่องจากบริษัทฯ มีรายได้จากงบการเงินรวม 1,971,232,814.12 บาท มีกำไรสุทธิ
504,211,989.85 บาทและมีรายได้จากงบการเงินเฉพาะกิจการ 1,957,956,879.21 บาท
กำไรสุทธิ 58,671,561.02 ตามรายละเอียดดังนี้

-   จัดสรรเป็นเงินสำรองตามกฎหมาย จำนวน 2,933,578.05 บาท

-   จัดสรรจ่ายปันผลเป็นเงินสดในอัตราหุ้นละ 0.05 บาท จำนวน 1,343,289,404 หุ้น
    รวมเป็นเงินปันผลทั้งสิ้น 67,164,470.20 บาท

  -----------------------------------------------------------------------
  8. โครงสร้างการจัดการ

  -----------------------------------------------------------------------

8.1 โครงสร้างองค์กรของบริษัท เอกรัฐวิศวกรรม จำกัด (มหาชน) ณ วันที่ 31 ธันวาคม 2557

[]

8.2 โครงสร้างคณะกรรมการ

โครงสร้างการจัดการของบริษัทฯ ประกอบด้วยคณะกรรมการทั้งสิ้นจำนวน 5 ชุด คือ
คณะกรรมการบริษัท คณะกรรมการตรวจสอบ คณะกรรมการจัดการ
คณะกรรมการสรรหาและพิจารณาผลตอบแทน และคณะกรรมการบริหารความเสี่ยง
โดยคณะกรรมการและผู้บริหารของบริษัทฯ ประกอบไปด้วยผู้ทรงวุฒิที่มีคุณสมบัติครบตามาตรา 68
แห่งพระราชบัญญัติบริษัท มหาชนจำกัด พ.ศ. 2535 คณะกรรมการต่างๆ ของบริษัทฯ มีดังต่อไปนี้

8.2.1 คณะกรรมการบริษัท

คณะกรรมการบริษัท ณ วันที่ 31 ธันวาคม 2557 ประกอบด้วยผู้ทรงคุณวุฒิ จำนวน 10
ท่านดังต่อไปนี้

1. นายวิชิต แย้มบุญเรือง ประธานคณะกรรมการ

2. นายวินัย วิทวัสการเวช กรรมการอิสระ/ประธานคณะกรรมการ

ตรวจสอบ

3. นายวราห์ ทองประสินธุ์ กรรมการอิสระ/กรรมการตรวจสอบ

4. นายพิทักษ์ ไชยเจริญ ประธานคณะกรรมการสรรหาและพิจารณาผลตอบแทน

5. นายปริญญา นาคฉัตรีย์ กรรมการ/กรรมการสรรหาฯ

6. นางสาวอุรวีณ์ กนกพฤกษ์ กรรมการ/กรรมการสรรหาฯ

  7. นายดนุชา น้อยใจบุญ กรรมการ/กรรมการสรรหาฯ/ประธานกรรมการบริหารความเสี่ยง

  8. นายอนันต์ สันติชีวะเสถียร กรรมการ/กรรมการบริหารความเสี่ยง

9. นางดารณี กันตามระ กรรมการ

10. นายวิวัฒน์ แสงเทียน กรรมการ

โดยมีนางสาวนวลจันทร์ ศิริกุล เป็นเลขานุการบริษัท

ณ วันที่ 1 มิถุนายน 2557 มีกรรมการ ลาออกจากตำแหน่งจำนวน 1 ท่านคือ นายชลิต สถิตทอง

ณ วันที่ 25 มิถุนายน 2557 มีกรรมการ เข้ารับตำแหน่งจำนวน 1 ท่านคือ นายวิวัฒน์ แสงเทียน

กรรมการผู้มีอำนาจลงนามผูกพันบริษัทฯ

นายอนันต์ สันติชีวะเสถียร หรือ นายดนุชา น้อยใจบุญ หรือนางดารณี กันตามระ
กรรมการสองในสาม ลงลายมือชื่อร่วมกัน และประทับตราสำคัญของบริษัทฯ

ขอบเขต อำนาจหน้าที่และความรับผิดชอบของคณะกรรมการบริษัท

คณะกรรมการบริษัทมีขอบเขต
อำนาจหน้าที่และความรับผิดชอบในการจัดการดำเนินกิจการการค้าของบริษัทฯและให้คำแนะนำดูแลให้ฝ่ายจัดการดำเนินไปตามกฎหมาย
วัตถุประสงค์และข้อบังคับของบริษัทฯ
ตลอดจนมติที่ประชุมผู้ถือหุ้นที่ชอบด้วยกฎหมายด้วยความซื่อสัตย์สุจริตและระมัดระวัง
รักษาผลประโยชน์ของบริษัทฯ โดยสรุปขอบเขต อำนาจหน้าที่และความรับผิดชอบที่สำคัญได้ดังนี้

1. กำหนดนโยบายการกำกับดูแลกิจการของบริษัท
และจัดให้มีหน่วยงานกำกับดูแลเพื่อคอยตรวจสอบการปฏิบัติงานให้เป็นไปตามนโยบายที่กำหนด

2. วางแผนและกำหนดนโยบายการบริหารงานของบริษัท
ตลอดจนตรวจสอบและติดตามผลการดำเนิน งานของบริษัท

3. พิจารณากำหนดโครงสร้างการจัดการของบริษัท

4. กำหนดและพิจารณาแก้ไขระเบียบ กฎเกณฑ์ และข้อบังคับของบริษัท

5. กำหนดให้มีการประชุมผู้ถือหุ้นสามัญประจำปี อย่างน้อยปีละ 1 ครั้ง
และการประชุมคณะกรรมการบริษัทอย่างน้อยไตรมาสละ 1 ครั้ง

6. จัดให้มีคณะกรรมการบริหารความเสี่ยงของบริษัท

7. พิจารณางบประมาณประจำปี ซึ่งประกอบด้วยงบทำการและงบลงทุน

8. จัดให้มีการทำงบดุลและงบกำไรขาดทุนของบริษัท ณ วันสิ้นสุดรอบระยะเวลาบัญชีของบริษัท
ซึ่งผู้สอบบัญชีตรวจสอบแล้ว และนำเสนอต่อที่ประชุมผู้ถือหุ้นเพื่อพิจารณาและอนุมัติ

9. พิจารณาและให้ความเห็นชอบต่อการเพิ่มทุน การออกหุ้นกู้
เพื่อนำเสนอที่ประชุมผู้ถือหุ้นอนุมัติต่อไป

10. จัดทำความเห็นรายการต่างๆ ที่เสนอต่อที่ประชุมผู้ถือหุ้น
รวมถึงการให้ความเห็นเพื่อขอเสนออนุมัติรายการต่างๆ

11. จัดทำรายงานการประชุมคณะกรรมการบริษัท
และรายงานการประชุมผู้ถือหุ้นอย่างถูกต้องครบถ้วน

12. อนุมัติการแต่งตั้งการว่าจ้าง การโยกย้าย
การเลิกจ้างรองกรรมการผู้จัดการหรือเทียบเท่าขึ้นไป

13.
แต่งตั้งและมอบอำนาจให้กรรมการคนหนึ่งหรือหลายคนหรือบุคคลอื่นใดปฏิบัติการอย่างหนึ่งอย่างใดแทนคณะกรรมการบริษัทได้
โดยอยู่ภายใต้การควบคุมของคณะกรรมการบริษัทหรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการบริษัทเห็นสมควรภายในระยะเวลาที่เหมาะสม
รวมทั้งการยกเลิกเพื่อถอนเปลี่ยนแปลงแก้ไขอำนาจนั้นๆได้

14. กำหนดและพิจารณาอนุมัติรายการอื่นๆ ที่สำคัญเกี่ยวกับบริษัท
หรือที่คณะกรรมการบริษัทเห็นสมควรที่จะดำเนินกิจการนั้นๆ ซึ่งก่อประโยชน์ต่อบริษัท

ทั้งนี้อำนาจในการดำเนินการค้าดังกล่าวข้างต้น
ไม่รวมถึงการดำเนินการเกี่ยวกับรายการที่เกี่ยวโยงกัน การรับโอนกิจการ
การซื้อหรือจำหน่ายทรัพย์สินรวมตลอดถึงการได้มาหรือจำหน่ายไปซึ่งสินทรัพย์ที่สำคัญของบริษัทจดทะเบียน
ตามกฎเกณฑ์ของตลาดหลักทรัพย์ และบริษัทจะต้องปฏิบัติให้เป็นไปตามกฎ ระเบียบ
และข้อบังคับของตลาดหลักทรัพย์ที่เกี่ยวกับเรื่องนั้นๆ นอกจากนี้
อำนาจดังกล่าวข้างต้นไม่รวมถึงเรื่องอื่นๆ ที่ข้อบังคับของบริษัทฯ
กำหนดให้ต้องขออนุมัติจากมติที่ประชุมผู้ถือหุ้น

8.2.2 คณะกรรมการตรวจสอบ

ณ วันที่ 31 ธันวาคม 2557 คณะกรรมการตรวจสอบประกอบด้วยผู้ทรงคุณวุฒิจำนวน 3 ท่าน
ดังต่อไปนี้

1. นายวินัย วิทวัสการเวช ประธานคณะกรรมการตรวจสอบ

2. นายพิทักษ์ ไชยเจริญ กรรมการตรวจสอบ

3. นายวราห์ ทองประสินธุ์ กรรมการตรวจสอบ

โดยมี นางสุวรรณี สุจริตวณิชพงศ์ ผู้จัดการฝ่ายตรวจสอบ เป็นเลขานุการคณะกรรมการตรวจสอบ

ณ วันที่ 1 มิถุนายน 2557 มีกรรมการ ลาออกจากตำแหน่งจำนวน 1 ท่านคือ นายชลิต สถิตทอง

ณ วันที่ 25 มิถุนายน 2557 มีกรรมการ เข้ารับตำแหน่งจำนวน 1 ท่านคือ นายพิทักษ์ ไชยเจริญ

คณะกรรมการตรวจสอบมีขอบเขต อำนาจหน้าที่และความรับผิดชอบ
ตามที่ได้รับมอบหมายจากคณะกรรมการบริษัท รวมทั้งการรายงานต่อคณะกรรมการบริษัทดังต่อไปนี้

ขอบเขต อำนาจหน้าที่และความรับผิดชอบของคณะกรรมการตรวจสอบ

คณะกรรมการตรวจสอบมีหน้าที่ตามที่ได้รับมอบหมายจากคณะกรรมการของบริษัทฯ
และคณะกรรมการตรวจสอบเห็นชอบด้วย หน้าที่สำคัญของคณะกรรมการตรวจสอบ ได้แก่

1. สอบทานให้บริษัทฯ มีการรายงานทางการเงินอย่างถูกต้อง ครบถ้วน และเชื่อถือได้

2. สอบทานให้บริษัทฯ มีระบบการควบคุมภายในอย่างเพียงพอ
และการตรวจสอบภายในที่มีประสิทธิ- ภาพและมีประสิทธิผล โดยรวมประเด็นดังนี้

  2.1 ให้ความเห็นชอบในการแต่งตั้ง โยกย้าย เลิกจ้าง
  และพิจารณาความดีความชอบของหัวหน้าหน่วยงานตรวจสอบภายใน
  เพื่อให้มีความเป็นอิสระอย่างแท้จริง

  2.2 พิจารณาความเป็นอิสระของหน่วยงานตรวจสอบภายใน
  จากการปฏิบัติหน้าที่และการรายงานต่างๆ รวมถึงสายงานบังคับบัญชา

3. สอบทานให้บริษัทฯ มีการบริหารความเสี่ยงที่สำคัญของบริษัทอย่างมีประสิทธิภาพ

4. สอบทานให้บริษัทฯ มีการปฏิบัติตามกฎหมายที่เกี่ยวข้องกับธุรกิจของบริษัทฯ
หรือปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์

5. พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัทฯ
ตลอดจนพิจารณาความเหมาะสมและความเป็นอิสระของผู้สอบบัญชีในการให้บริการอื่นนอกเหนือจากการสอบบัญชีที่อาจทำให้ขาดความเป็นอิสระ
เช่น การวางระบบบัญชี เป็นต้น

6. ประชุมร่วมกับผู้สอบบัญชีโดยไม่มีฝ่ายจัดการเข้าประชุมด้วย
เพื่อขอความเห็นจากผู้สอบบัญชีในเรื่องต่างๆ อย่างน้อยปีละ 1 ครั้ง

7. รายงานให้คณะกรรมการบริษัททราบถึงข้อเสนอแนะของผู้สอบบัญชี และฝ่ายตรวจสอบภายใน
รวมทั้ง ติดตามการดำเนินการของฝ่ายจัดการต่อข้อเสนอแนะดังกล่าว
ทั้งนี้คณะกรรมการตรวจสอบจะรายงานต่อคณะกรรมการบริษัทอย่างน้อยปีละ 4 ครั้ง

8. พิจารณาให้เป็นไปตามกฎระเบียบที่เกี่ยวข้อง กรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์
และให้เปิดเผยข้อมูลรายการดังกล่าวให้ถูกต้องครบถ้วน

9.
จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
ซึ่งรายงานดังกล่าวต้องลงนาม โดยประธานคณะกรรมการตรวจสอบในประเด็นดังนี้

  9.1 จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบแต่ละท่าน

  9.2 ความเห็นของคณะกรรมการตรวจสอบในประเด็นดังนี้

  - ความถูกต้อง ครบถ้วน เป็นที่เชื่อถือได้ของรายงานทางการเงินของบริษัทฯ

  - ความเพียงพอของระบบควบคุมภายในของบริษัทฯ

  - การปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัทฯ

  - ความเหมาะสมของผู้สอบบัญชี

  - รายการที่อาจมีความขัดแย้งทางผลประโยชน์

  - ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

  9.3 รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรรมการบริษัท

  10. ปฏิบัติการอื่นใดตามที่คณะกรรมการของบริษัทมอบหมาย และคณะกรรมการตรวจสอบเห็นชอบ

ความรับผิดชอบของคณะกรรมการตรวจสอบ

คณะกรรมการตรวจสอบมีความรับผิดชอบต่อคณะกรรมการบริษัทตามหน้าที่และความรับผิดชอบที่ได้รับมอบหมายจากคณะกรรมการบริษัท
ในขณะที่ความรับผิดชอบในกิจกรรมทุกประการของบริษัทฯ
ต่อบุคคลภายนอกยังคงเป็นของคณะกรรมการบริษัท ทั้งคณะ

8.2.3 คณะกรรมการสรรหาและพิจารณาผลตอบแทน

ณ วันที่ 31 ธันวาคม 2557 คณะกรรมการสรรหาและพิจารณาผลตอบแทน ประกอบด้วยผู้ทรงคุณวุฒิ
จำนวน 4 ท่าน ดังต่อไปนี้

1. นายพิทักษ์ ไชยเจริญ ประธานคณะกรรมการสรรหาและพิจารณาผลตอบแทน

2. นายปริญญา นาคฉัตรีย์ กรรมการสรรหาและพิจารณาผลตอบแทน

3. นางสาวอุรวีณ์ กนกพฤกษ์ กรรมการสรรหาและพิจารณาผลตอบแทน

4. นายดนุชา น้อยใจบุญ กรรมการสรรหาและพิจารณาผลตอบแทน

โดยมี นายดนุชา น้อยใจบุญ เป็นเลขานุการคณะกรรมการสรรหาและพิจารณาผลตอบแทน

ขอบเขต อำนาจหน้าที่และความรับผิดชอบของคณะกรรมการสรรหาและพิจารณาผลตอบแทน

คณะกรรมการสรรหาและพิจารณาผลตอบแทนมีขอบเขต
อำนาจหน้าที่และความรับผิดชอบที่ได้รับอนุมัติจากคณะกรรมการบริษัท ดังต่อไปนี้

1. กำหนดนโยบาย หลักเกณฑ์ และวิธีการ ในการสรรหากรรมการบริษัท และผู้บริหารระดับสูง

2. พิจารณาเสนอแนะนโยบายในภาพรวมเกี่ยวกับการสรรหา เพื่อให้เกิดประโยชน์ต่อบริษัท

3. สรรหาและคัดเลือกบุคคลที่มีคุณสมบัติตามระเบียบและกฎหมายที่เกี่ยวข้อง
แล้วนำเสนอคณะกรรมการบริษัท เพื่อพิจารณาแต่งตั้งเป็นกรรมการบริษัท
หรือผู้บริหารระดับสูงของบริษัท

4. ดูแลให้คณะกรรมการบริษัทมีขนาดและองค์ประกอบที่เหมาะสมกับองค์กร
รวมถึงมีการปรับเปลี่ยนให้สอดคล้องกับสภาพแวดล้อมที่เปลี่ยนแปลงไป

5. เสนอคณะกรรมการบริษัท
เพื่อพิจารณาแต่งตั้งกรรมการบริษัทแทนกรรมการที่พ้นจากตำแหน่งตามข้อบังคับ

6. กำหนดแนวทางและประเมินผลงานของผู้บริหารระดับสูง

7. ดำเนินการอื่นตามที่คณะกรรมการบริษัทมอบหมาย

8. เสนอหลักเกณฑ์การจ่ายค่าตอบแทนแก่คณะกรรมการบริษัท คณะกรรมการจัดการ
คณะกรรมการชุดต่างๆ และที่ปรึกษา เพื่อให้คณะกรรมการบริษัทพิจารณา

สำหรับกรรมการผู้จัดการ รองกรรมการผู้จัดการหรือเทียบเท่าขึ้นไป และผู้จัดการฝ่ายตรวจสอบฯ
ให้เสนอผ่านคณะกรรมการพิจารณาผลตอบแทนกลั่นกรอง
แล้วเสนอให้คณะกรรมการบริษัทให้ความเห็นชอบ

9. เสนอหลักเกณฑ์การจ่ายผลตอบแทนกรรมการประจำปีของคณะกรรมการบริษัท
เพื่อให้คณะกรรมการบริษัทเห็นชอบก่อนเสนอขออนุมัติจากที่ประชุมผู้ถือหุ้น

10. เสนอหลักเกณฑ์การจ่ายโบนัสของพนักงาน เพื่อให้คณะกรรมการบริษัทพิจารณาเห็นชอบ

11. เสนองบประมาณการปรับเงินเดือนประจำปี ของพนักงานทั้งหมดของบริษัท
เพื่อให้คณะกรรมการบริษัทพิจารณาเห็นชอบ

12. พิจารณากลั่นกรองระเบียบเกี่ยวกับค่าตอบแทนทุกประเภทของพนักงาน
ตามที่คณะกรรมการบริษัทมอบหมาย

8.2.4 คณะกรรมการบริหารความเสี่ยง

ณ วันที่ 31 ธันวาคม 2557 คณะกรรมการบริหารความเสี่ยงประกอบด้วยผู้ทรงคุณวุฒิ จำนวน 5
ท่าน ดังต่อไปนี้

1. นายดนุชา น้อยใจบุญ ประธานคณะกรรมการบริหารความเสี่ยง

2. นายอนันต์ สันติชีวะเสถียร กรรมการบริหารความเสี่ยง

3. นายอรรถยุต วุฒิธรรมมี กรรมการบริหารความเสี่ยง

4. นางสุภาภรณ์ จันทร์สุโรจน์ กรรมการบริหารความเสี่ยง

5. นายสมพงค์ รอบโลก กรรมการบริหารความเสี่ยงและเลขานุการ

ณ วันที่ 1 กุมภาพันธ์ 2557 มีกรรมการ เข้ารับตำแหน่งจำนวน 1 ท่านคือ นายอรรถยุต วุฒิธรรมมี

ณ วันที่ 30 กันยายน 2557 มีกรรมการ ลาออกจากตำแหน่งจำนวน 1 ท่านคือ นายเอกศักดิ์
เจียมเจริญ

ขอบเขต อำนาจหน้าที่และความรับผิดชอบของคณะกรรมการบริหารความเสี่ยง

1. ประเมิน วิเคราะห์และพัฒนากรอบการบริหารความเสี่ยง
กระบวนการชี้บ่งและประเมินความเสี่ยงที่อาจเกิดขึ้นในอนาคต

2. กำหนดนโยบายการบริหารความเสี่ยงโดยรวมของบริษัท ที่ครอบคลุมความเสี่ยงประเภทต่างๆ
ที่สำคัญ คือ ความเสี่ยงในธุรกิจ การตลาด การแข่งขัน การผลิต การจัดซื้อ ความเสี่ยงด้านเครดิต
ความเสี่ยงด้านสภาพคล่อง และความเสี่ยงด้านอัตราแลกเปลี่ยน

3. กำหนดกลยุทธ์ให้สอดคล้องกับนโยบายการบริหารความเสี่ยงของบริษัท ให้สามารถประเมิน
ติดตามผลและกำกับดูแลปริมาณความเสี่ยงให้อยู่ในระดับที่เหมาะสม

4. ทบทวนความเพียงพอของนโยบาย และระบบการบริหารความเสี่ยงโดยรวมถึง
ความมีประสิทธิผลของระบบ และการปฏิบัติตามนโยบายที่กำหนด

5. รายงานผลการปฏิบัติงานต่อคณะกรรมการบริษัทอย่างสม่ำเสมอ
เพื่อให้เกิดการปรับปรุงแก้ไขให้สอดคล้องกับนโยบายและหลักเกณฑ์การบริหารความเสี่ยงที่กำหนด
และแจ้งให้คณะกรรมการตรวจสอบทราบ เพื่อสอบทานความเพียงพอและเหมาะสม

คณะกรรมการบริหารความเสี่ยงมีการประชุมอย่างน้อย 3 เดือนครั้ง
องค์ประชุมประกอบด้วยกรรมการไม่น้อยกว่าครึ่งหนึ่งของจำนวนกรรมการทั้งหมด
และมติที่ประชุมใช้เสียงข้างมากของกรรมการที่เข้าประชุม ทั้งนี้ให้รายงานคณะกรรมการบริษัททุกๆ
6 เดือน

8.2.5 คณะกรรมการจัดการ

ณ วันที่ 31 ธันวาคม 2557 คณะกรรมการจัดการประกอบด้วยผู้ทรงคุณวุฒิ จำนวน 3 ท่าน
ดังต่อไปนี้

1. นายดนุชา น้อยใจบุญ กรรมการผู้จัดการ

  2. นายอนันต์ สันติชีวะเสถียร กรรมการ/รองกรรมการผู้จัดการอาวุโสสายการเงิน

3. นางดารณี กันตามระ กรรมการ/รองกรรมการผู้จัดการสายงานบริหารทั่วไป

ขอบเขต อำนาจหน้าที่และความรับผิดชอบของคณะกรรมการจัดการ

คณะกรรมการจัดการมีขอบเขต อำนาจหน้าที่และความรับผิดชอบในการบริหารงานของบริษัทฯ
ในเรื่องเกี่ยวกับการดำเนินงานตามปกติธุระและงานบริหารของบริษัทฯ
โดยร่วมกำหนดนโยบายทางธุรกิจ เป้าหมาย แผนการดำเนินงาน กลยุทธ์ทางธุรกิจ งบประมาณ
โครงสร้างการบริหารงาน
เพื่อเสนอต่อที่ประชุมคณะกรรมการบริษัทและ/หรือที่ประชุมผู้ถือหุ้นเห็นชอบก่อนดำเนินการ
รวมตลอดถึงการตรวจสอบและติดตามผลการดำเนินงานของบริษัทฯ ตามนโยบายที่กำหนด
โดยในปัจจุบันคณะกรรมการบริหารมีอำนาจหน้าที่ที่สำคัญ ดังนี้

1. จัดทำและนำเสนอ นโยบายทางธุรกิจ เป้าหมาย แผนการดำเนินงาน กลยุทธ์ทางธุรกิจ
และงบประมาณประจำปีของบริษัท เพื่อขออนุมัติต่อคณะกรรมการบริษัท

2. ควบคุมดูแลการดำเนินธุรกิจของบริษัทให้เป็นไปตามข้อบังคับ ข้อกำหนด นโยบายธุรกิจ
แผนธุรกิจ และกลยุทธ์ทางธุรกิจ ตามมติของที่ประชุมคณะกรรมการบริษัท
และ/หรือมติที่ประชุมผู้ถือหุ้นของบริษัทอนุมัติ

3. พิจารณากำหนดนโยบาย การบริหารทรัพยากรบุคคล การลงทุนด้านเทคโนโลยีสารสนเทศ
การขยายงาน การประชาสัมพันธ์ และควบคุมกำกับดูแลให้การดำเนินงานบรรลุตามเป้าหมาย

4. พิจารณาอนุมัติและดำเนินการประมูลงาน หรือรับจ้างทำของกับหน่วยงานหรือบุคคลต่างๆ

5. อนุมัติการแต่งตั้ง การว่าจ้าง การโยกย้าย การเลิกจ้าง การกำหนดเงินค่าจ้าง ค่าตอบแทน
โบนัส และสวัสดิการ สำหรับพนักงานและผู้บริหารทุกระดับ ยกเว้นการแต่งตั้ง การว่าจ้าง
การโยกย้าย การเลิกจ้าง ผู้จัดการฝ่ายตรวจสอบและพนักงานในฝ่ายตรวจสอบ
ให้เสนอคณะกรรมการตรวจสอบพิจารณากลั่นกรองก่อน สำหรับการแต่งตั้ง การว่าจ้าง การโยกย้าย
การเลิกจ้างรองกรรมการผู้จัดการหรือเทียบเท่าขึ้นไปและที่ปรึกษา
ให้เสนอต่อคณะกรรมการพิจารณาผลตอบแทนเป็นผู้พิจารณากลั่นกรอง
เพื่อเสนอขอพิจารณาอนุมัติจากคณะกรรมการบริษัท
และให้มีอำนาจในการอนุมัติการดำเนินการทางการเงิน ดังนี้

5.1
ในกรณีที่กำหนดไว้ในแผนธุรกิจหรืองบประมาณที่คณะกรรมการบริษัทอนุมัติไว้แล้วซึ่งคณะกรรมการจัดการสามารถดำเนินการได้ตามวงเงินที่กำหนด

5.2 ในกรณีที่ไม่เข้ากรณีตามข้อ 5.1
ให้คณะกรรมการจัดการมีอำนาจในการอนุมัติดำเนินการทางการเงินในวงเงินไม่เกิน 20 ล้านบาท
โดยอำนาจอนุมัติทางการเงินดังกล่าวจะรวมถึงการอนุมัติค่าใช้จ่ายต่างๆ
ในการดำเนินธุรกิจปกติและการลงทุนในสินทรัพย์ฝ่ายทุน (Capital Expenditure)
และมีอำนาจในการติดต่อขอสินเชื่อเป็นภาระผูกพันทางการเงินรวมทุกเครื่องมือทางการเงิน
โครงการละไม่เกิน 20 ล้านบาท รวมทั้งในกิจการร่วมค้า
และเมื่อได้ข้อสรุปให้รายงานคณะกรรมการบริษัท

6. มีอำนาจแต่งตั้งหรือมอบหมายให้บุคคลใดบุคคลหนึ่งหรือหลายคน
ปฏิบัติการอย่างหนึ่งอย่างใดแทนคณะกรรมการจัดการที่เห็นสมควรได้
ทั้งนี้การปฏิบัติหน้าที่ดังกล่าวอยู่ภายใต้การควบคุมของคณะกรรมการจัดการภายในระยะเวลาที่คณะกรรมการบริหารเห็นสมควร
โดยที่คณะกรรมการจัดการสามารถยกเลิก เปลี่ยนแปลงหรือแก้ไขอำนาจนั้นๆ ได้

7. ปฏิบัติหน้าที่อื่นๆ การดำเนินการอื่นใด ตามที่คณะกรรมการบริษัทมอบหมาย

อนึ่ง
การอนุมัติรายการดังกล่าวข้างต้นจะต้องไม่มีลักษณะเป็นการอนุมัติรายการที่ทำให้คณะกรรมการจัดการ
หรือผู้รับมอบอำนาจจากคณะกรรมการจัดการ
สามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์อื่นใด (ตามข้อบังคับของบริษัทฯ
และตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด)
ทำกับบริษัทหรือบริษัทย่อย ยกเว้นเป็นการอนุมัติรายการที่เป็นไปตามปกติธุรกิจ
ที่มีการกำหนดขอบเขตที่ชัดเจน

ทั้งนี้การมอบอำนาจดังกล่าวข้างต้นให้แก่คณะกรรมการจัดการนั้น
ต้องอยู่ภายในหลักเกณฑ์ของกฎหมาย และกฎระเบียบข้อบังคับของบริษัท
และในกรณีที่การดำเนินการใดที่มีหรืออาจมีผลประโยชน์หรือส่วนได้ส่วนเสียของกรรมการจัดการท่านใด
หรือบุคคลที่อาจมีความขัดแย้ง (ตามประกาศของ กลต.)
ให้คณะกรรมการจัดการนำเสนอเรื่องดังกล่าวผ่านคณะกรรมการตรวจสอบ
เพื่อให้คณะกรรมการบริษัทพิจารณาอนุมัติ
โดยกรรมการและบุคคลที่อาจมีความขัดแย้งจะไม่มีสิทธิออกเสียงลงคะแนนในการประชุมคณะกรรมการบริษัทในเรื่องดังกล่าว

8.2.6 คณะผู้บริหาร

ณ วันที่ 31 ธันวาคม 2557 คณะผู้บริหารของบริษัทฯ มีจำนวน 7 ท่าน ประกอบด้วย

1. นายดนุชา น้อยใจบุญ กรรมการผู้จัดการ

2. นายอนันต์ สันติชีวะเสถียร รองกรรมการผู้จัดการอาวุโสสายการเงิน

3. นายวิเทพย์ วชิรพาหุ รองกรรมการผู้จัดการอาวุโสสายการตลาด

4. นางดารณี กันตามระ รองกรรมการผู้จัดการสายงานบริหารทั่วไป

5. นายอรรถยุต วุฒิธรรมมี รองกรรมการผู้จัดการสายงานขาย

6. นายดรุณวัฒน์ น้อยใจบุญ รองกรรมการผู้จัดการสายงานบริการ

7. นายวีระ นิยมไทย รองกรรมการผู้จัดการสายพลังงานแสงอาทิตย์

ณ วันที่ 1 กุมภาพันธ์ 2557 มีรองกรรมการ เข้ารับตำแหน่งจำนวน 1 ท่านคือ นายวีระ นิยมไทย

ณ วันที่ 1 กุมภาพันธ์ 2557 มีรองกรรมการ เข้ารับตำแหน่งจำนวน 1 ท่านคือ นายอรรถยุต
วุฒิธรรมมี

ณ วันที่ 30 กันยายน 2557 มีกรรมการ ลาออกจากตำแหน่งจำนวน 1 ท่านคือ นายเอกศักดิ์
เจียมเจริญ

ขอบเขต อำนาจหน้าที่และความรับผิดชอบของกรรมการผู้จัดการ

กรรมการผู้จัดการมีขอบเขต
อำนาจหน้าที่และความรับผิดชอบที่ได้รับอนุมัติจากคณะกรรมการบริษัทดังต่อไปนี้

1. รับนโยบาย และการบริหารงานทั้งหมดที่ได้รับมอบหมายจากคณะกรรมการบริษัท

2. วางกลยุทธ์ให้บรรลุเป้าหมายตามแผนการดำเนินงานและนโยบายที่กำหนด

3. อนุมัติการใช้จ่ายเงินลงทุนที่สำคัญ
ที่ได้กำหนดไว้ในงบประมาณรายจ่ายประจำปีที่คณะกรรมการบริษัทได้อนุมัติไว้แล้วและอยู่ในอำนาจอนุมัติตามวงเงินที่กำหนด
คือ วงเงินอนุมัติค่าใช้จ่ายไม่เกิน 30 ล้านบาท
และวงเงินอนุมัติยื่นประมูลงานและงานในโครงการไม่เกิน 600 ล้านบาท

4. พิจารณาอนุมัติในแผนปฏิบัติงาน และนโยบายของแต่ละฝ่ายงาน
พร้อมทั้งติดตามและดำเนินงานให้เป็นไปตามแผนงานและนโยบายที่กำหนด

5. สั่งการ ออกระเบียบ ประกาศ บันทึก เพื่อให้การปฏิบัติงานเป็นไปตามนโยบาย
และผลประโยชน์ของบริษัทฯ และเพื่อรักษาระเบียบวินัยการทำงานภายในองค์กร

6. อนุมัติการแต่งตั้ง การว่าจ้าง การโยกย้าย
และการเลิกจ้างพนักงานระดับต่ำกว่ารองกรรมการผู้จัดการ

7. มอบอำนาจให้บุคคลอื่นตามที่กรรมการผู้จัดการเห็นสมควร
เพื่อทำหน้าที่จัดการและดำเนินการแทนกรรมการผู้จัดการในเรื่องที่จำเป็นและสมควร
ทั้งนี้จะต้องไม่เกินวงเงินที่ตนเองมีอยู่

8. พิจารณาเสนอการใช้จ่ายวงเงินงบประมาณ เพื่อเสนอให้คณะกรรมการบริษัทอนุมัติ

9. ดูแลการทำงานของพนักงานให้ประกอบธุรกิจอย่างมีจรรยาบรรณ ปฏิบัติตามกฎหมาย
ศีลธรรมและวัฒนธรรมอันดีทั้งต่อผู้ถือหุ้น ลูกค้า พนักงานและผู้ที่เกี่ยวข้อง

10. ปฏิบัติงานและดำเนินการใดๆ อันเป็นการดำเนินงานตามปกติธุรกิจของบริษัทฯ
และในกรณีเรื่องหรือรายการดังกล่าวเป็นรายการที่มีสาระสำคัญ
กรรมการผู้จัดการจะนำเสนอเรื่องหรือรายการดังกล่าวต่อคณะกรรมการบริษัทหรือคณะกรรมการจัดการเพื่อพิจารณาอนุมัติ

11. ส่งเสริมพัฒนาองค์กรและบุคลากร ให้มีความรู้ความสามารถเต็มศักยภาพ
สร้างวัฒนธรรมองค์กร จรรยาบรรณวิชาชีพ

12. ให้การสนับสนุนและส่งเสริมการศึกษาและพัฒนาเทคโนโลยีใหม่ๆ
ในกระบวนการเพิ่มผลผลิตและพัฒนาธุรกิจต่อเนื่อง โดยอาศัยทรัพยากรที่มีอยู่อย่างเต็มศักยภาพ

13. ปฏิบัติงานด้วยความซื่อสัตย์ สุจริต และระมัดระวังรักษาผลประโยชน์ของบริษัท

อำนาจการอนุมัติต่างๆ ที่กล่าวมา
ไม่รวมถึงการอนุมัติรายการที่ทำให้กรรมการผู้จัดการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทและ/หรือบริษัทย่อย
รวมทั้งรายการที่กำหนดให้ต้องขอความเห็นชอบจากผู้ถือหุ้นในการเข้าทำรายการที่เกี่ยวโยงกัน
หรือการได้มา
หรือจำหน่ายไปซึ่งทรัพย์สินที่สำคัญของบริษัทและ/หรือบริษัทย่อยเพื่อให้สอดคล้องกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย

8.3 การสรรหากรรมการ

8.3.1 คณะกรรมการบริษัท

บริษัทฯ มีนโยบายที่จะสรรหา และคัดเลือกบุคคลที่จะมาดำรงตำแหน่งกรรมการ
โดยพิจารณาจากปัจจัยหลายประการประกอบ เช่น ความรู้ ความสามารถ
และประสบการณ์ที่เกี่ยวข้องกับธุรกิจ เป็นต้น
โดยได้กำหนดหลักเกณฑ์ในการแต่งตั้งและถอดถอนกรรมการ ดังนี้

1. คณะกรรมการประกอบด้วยกรรมการอย่างน้อย 5 คน
ทั้งนี้กรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และกรรมการของบริษัทฯ จะต้องเป็นผู้มีคุณสมบัติตามที่กฎหมายกำหนด

2. ที่ประชุมผู้ถือหุ้นเป็นผู้แต่งตั้งกรรมการ โดยใช้เสียงข้างมากตามหลักเกณฑ์และวิธีการดังต่อไปนี้

2.1 ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.2 ในการเลือกกรรมการ อาจใช้วิธีออกเสียงลงคะแนนเลือกตั้งกรรมการเป็นรายบุคคล
คราวละคนหรือคราวละหลายคน รวมกันเป็นคณะ หรือด้วยวิธีการอื่นใดก็ได้
ตามแต่ที่ประชุมผู้ถือหุ้นจะเห็นสมควร
แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตามข้อ 1
ทั้งหมดจะแบ่งคะแนนเสียงให้แก่คนใดหรือคณะใดมากน้อยเพียงใดไม่ได้

2.3 การออกเสียงลงคะแนนเลือกตั้งกรรมการ ให้ใช้เสียงข้างมาก หากมีคะแนนเสียงเท่ากัน
ให้ผู้เป็นประธานในที่ประชุมเป็นผู้ออกเสียงชี้ขาด

3. ในการประชุมสามัญประจำปีทุกครั้งให้กรรมการออกจากตำแหน่งหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้เคียงที่สุดกับส่วนหนึ่งในสาม

กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทฯ นั้น
ให้จับฉลากกันว่าผู้ใดจะออก ส่วนปีหลังต่อไป ให้กรรมการคนที่อยู่ในตำแหน่งนานที่สุดนั้น
เป็นผู้ออกจากตำแหน่ง

กรรมการซึ่งพ้นจากตำแหน่งตามวาระในข้อนี้ อาจได้รับเลือกตั้งกลับเข้ามาเป็นกรรมการใหม่ได้

4. นอกจากการพ้นจากตำแหน่งตามวาระแล้ว กรรมการพ้นจากตำแหน่งเมื่อ

4.1 ตาย

4.2 ลาออก

4.3 ขาดคุณสมบัติ หรือมีลักษณะต้องห้ามตามกฎหมายว่าด้วยบริษัทมหาชน จำกัด

4.4
ที่ประชุมผู้ถือหุ้นลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่ากึ่งหนึ่งของจำนวนหุ้นที่ถือ
โดยผู้ถือหุ้นที่มาประชุมและมีสิทธิออกเสียง

4.5 ศาลมีคำสั่งให้ออก

5. กรรมการคนใดจะลาออกจากตำแหน่ง ให้ยื่นใบลาออกต่อบริษัทฯ
การลาออกมีผลนับแต่วันที่ใบลาออกไปถึงบริษัทฯ
และจะแจ้งการลาออกของตนให้นายทะเบียนทราบด้วยก็ได้

6.
ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในที่ประชุมคณะกรรมการคราวถัดไป
เว้นแต่วาระของคณะกรรมการจะเหลือน้อยกว่า 2 เดือน
บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงวาระที่เหลืออยู่ของกรรมการที่ตนแทน

7. ในกรณีที่คณะกรรมการพ้นจากตำแหน่งทั้งคณะ
ให้คณะกรรมการที่พ้นจากตำแหน่งยังคงต้องอยู่รักษาการในตำแหน่งเพื่อดำเนินกิจการของบริษัทฯ
ต่อไปเพียงเท่าที่จำเป็น จนกว่าคณะกรรมการชุดใหม่เข้ารับหน้าที่ เว้นแต่ศาลจะมีคำสั่งเป็นอย่างอื่น
ในกรณีที่คณะกรรมการพ้นจากตำแหน่งตามข้อ 4.5

คณะกรรมการที่พ้นจากตำแหน่งต้องจัดให้มีการประชุมผู้ถือหุ้น เพื่อเลือกตั้งคณะกรรมการชุดใหม่
ภายใน 1 (หนึ่ง) เดือน นับแต่วันพ้นจากตำแหน่ง
โดยส่งหนังสือนัดประชุมให้ผู้ถือหุ้นทราบไม่น้อยกว่า 14 (สิบสี่) วัน ก่อนประชุม

8. กรณีที่ตำแหน่งกรรมการว่างลงจนเหลือน้อยกว่าจำนวนที่จะเป็นองค์ประชุม
ให้กรรมการที่เหลืออยู่กระทำการในนามของคณะกรรมการได้แต่เฉพาะการจัดให้มีการประชุมผู้ถือหุ้น
เพื่อเลือกตั้งคณะกรรมการแทนตำแหน่งที่ว่างทั้งหมดเท่านั้น

การประชุมตามวรรคแรกให้กระทำภายใน 1 (หนึ่ง) เดือน
นับแต่วันที่จำนวนกรรมการว่างลงเหลือน้อยกว่าจำนวนที่จะเป็นองค์ประชุม
และบุคคลซึ่งเข้าเป็นกรรมการแทนตามวรรคหนึ่ง
อยู่ในตำแหน่งได้เพียงเท่าวาระที่ยังเหลืออยู่ของกรรมการซึ่งตนแทน

8.3.2 คณะกรรมการตรวจสอบ

บริษัทฯ มีเกณฑ์ในการคัดเลือกกรรมการอิสระและกรรมการตรวจสอบ
โดยพิจารณาคุณสมบัติขั้นต่ำตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
นอกจากนี้ยังพิจารณาคัดเลือกบุคคลที่มีประสบการณ์
และความรู้ความสามารถที่จะสามารถให้ความเห็นและคำแนะนำที่เป็นประโยชน์ต่อการดำเนินงานของบริษัท
รวมถึงบุคคลที่มีชื่อเสียงที่จะช่วยยกระดับภาพลักษณ์ของบริษัทฯ
โดยต้องไม่เป็นผู้ที่มีประโยชน์หรือส่วนได้เสีย ไม่ว่าทางตรงหรือทางอ้อมกับบริษัทฯ บริษัทในเครือ
บริษัทร่วม หรือผู้ถือหุ้นรายใหญ่ของบริษัทฯ
รวมถึงความเป็นอิสระในการแสดงความเห็นได้อย่างเสรีโดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัท
และผู้ที่เกี่ยวข้องหรือญาติสนิทของบุคคลดังกล่าว
และบุคคลหนึ่งในคณะกรรมการตรวจสอบต้องมีความรู้ความเชี่ยวชาญด้านบัญชีการเงิน
โดยมีวาระการดำรงตำแหน่ง 3 ปีและคณะกรรมการตรวจสอบ
เป็นผู้คัดเลือกสมาชิกในคณะกรรมการตรวจสอบให้ดำรงตำแหน่งประธานกรรมการตรวจสอบ

  8.4 ค่าตอบแทนกรรมการ

ก. ค่าตอบแทนของกรรมการ

1. จ่ายค่าตอบแทนเป็นรายเดือน

1.1 ประธานคณะกรรมการบริษัท: เดือนละ 44,000 บาท

1.2 กรรมการบริษัท เดือนละ 22,000 บาท

1.3 ประธานคณะกรรมการตรวจสอบ เดือนละ 20,000 บาท

1.4 กรรมการตรวจสอบ เดือนละ 10,000 บาท

2. จ่ายค่าตอบแทนเป็นรายครั้ง

2.1 ประธานคณะกรรมการพิจารณาผลตอบแทน ครั้งละ 15,000 บาท

2.2 กรรมการพิจารณาผลตอบแทน ครั้งละ 10,000 บาท

2.3 ประธานคณะกรรมการบริหารความเสี่ยง ครั้งละ 15,000 บาท

2.4 กรรมการบริหารความเสี่ยงที่เป็นกรรมการบริษัท ครั้งละ 10,000 บาท

2.5 กรรมการบริหารความเสี่ยงที่ไม่เป็นกรรมการบริษัท ครั้งละ 5,000 บาท

ในส่วนของค่าตอบแทนกรรมการนอกจากค่าเบี้ยประชุมที่เป็นตัวเงินแล้ว ในส่วนของค่าตอบแทนอื่นๆ
ไม่มีเพิ่มเติม

8.5 ค่าตอบแทนของผู้บริหาร

1.  ค่าตอบแทนของกรรมการและอนุกรรมการ

  ------------------ --------------------------------------------------------------------------- ----------------- ---------- --------
  ชื่อ-สกุล             ตำแหน่ง                                                                      วันที่ได้รับการแต่งตั้ง   ค่าตอบแทน   
                                                                                                                   (พันบาท)    

                                                                                                                   2556       2557

  นายวิชิต แย้มบุญเรือง*  กรรมการอิสระ/ประธานคณะกรรมการ                                                28 ก.พ. 54        818        818

  นายวินัย วิทวัสการเวช  กรรมการอิสระ/ประธานคณะกรรมการตรวจสอบ                                         11 มิ.ย. 55        615        694

  นายชลิต สถิตย์ทอง     กรรมการอิสระ/ประธานคณะกรรมการตรวจสอบ                                         3 เม.ย. 52        574        350

  นายวราห์ ทองประสินธุ์  กรรมการอิสระ/กรรมการตรวจสอบ                                                  17 มิ.ย. 52        574        574

  นายพิทักษ์ ไชยเจริญ    กรรมการอิสระ/ประธานคณะกรรมการสรรหาและพิจารณาผลตอบแทน                          21 ก.พ. 50        484        559

  นายปริญญา นาคฉัตรีย์   กรรมการ/กรรมการสรรหาและพิจารณาผลตอบแทน                                       17 มิ.ย. 52        474        484

  นายดนุชา น้อยใจบุญ    กรรมการผู้จัดการ/ประธานคณะกรรมการบริหารความเสี่ยง/กรรมการสรรหาและพิจารณาผลตอบแทน   15 ม.ค. 54        489        499

  นายอนันต์            กรรมการ/กรรมการบริหารความเสี่ยง                                                31 ม.ค. 50        464        464
  สันติชีวะเสถียร                                                                                                                 

  นางดารณี กันตามระ    กรรมการ                                                                     15 ม.ค. 54        454        454

  นางสาวอุรวีณ์         กรรมการ/กรรมการสรรหาและพิจารณาผลตอบแทน                                       28 ก.พ. 54        474        474
  กนกพฤกษ์*                                                                                                                    

  นายวิวัฒน์ แสงเทียน    กรรมการ                                                                     25 มิ.ย. 57        -          132
  ------------------ --------------------------------------------------------------------------- ----------------- ---------- --------

ข. ค่าตอบแทนของผู้บริหารตั้งแต่ระดับรองกรรมการผู้จัดการขึ้นไป

  ------------------ --------------------------- ------------------------
  ค่าตอบแทนผู้บริหาร     ปี 2556                      ปี 2557

  จำนวนผู้บริหาร (ราย)  8                           8

  เงินเดือน            15,196,800                  15,755,400

  โบนัส               1,456,400                   1,305,700

  กองทุนสำรองเลี้ยงชีพ   417,960                     326,682

  ค่าตอบแทนอื่น         รถประจำตำแหน่ง               
                     ค่าน้ำมันรถประจำตำแหน่ง         
                     และค่าโทรศัพท์มือถือ             
  ------------------ --------------------------- ------------------------

จำนวนครั้งของการประชุมคณะกรรมการ
และจำนวนครั้งที่กรรมการแต่ละรายเข้าประชุมคณะกรรมการบริษัท ในปี 2557

  ------------------------------ ------ ------ ------ ------ ------ ------ ------ ------ ------ -------- --------------- --
  รายชื่อคณะกรรมการ                ครั้งที่ 1 ครั้งที่ 2 ครั้งที่ 3 ครั้งที่ 4 ครั้งที่ 5 ครั้งที่ 6 ครั้งที่ 7 ครั้งที่ 8 ครั้งที่ 9 รวม                      

  นายวิชิต แย้มบุญเรือง               /      /      /      /      /      /      /      /      /      9/9                      

  นายดนุชา น้อยใจบุญ                /      /      /      /      /      /      /      /      /      9/9                      

  นางดารณี กันตามระ                /      /      /      /      /      /      /      /      /      9/9                      

  นายชลิต สถิตทอง*                 /      /      /      X      X      X      X      X      X      3/9                      

  นายวราห์ ทองประสินธุ์              /      /      /      /      /      /      /      /      /      9/9                      

  นายปริญญา นาคฉัตรีย์               /      /      /      X      /      X      /      /      /      7/9                      

  นายพิทักษ์ ไชยเจริญ                /      /      X      /      /      /      /      /      /      8/9                      

  นายอนันต์ สันติชีวะเสถียร            /      /      /      /      /      /      /      /      /      9/9                      

  นางสาวอุรวีณ์ กนกพฤกษ์             /      /      X      /      /      /      /      X      X      6/9                      

  นายวินัย วิทวัสการเวช              /      /      /      /      /      /      /      /      /      9/9                      

  นายวิวัฒน์ แสงเทียน*               X      X      X      X      X      /      /      /      /      4/9                      

  *นายชลิต สถิตทอง                                                                         /      หมายถึง   เข้าร่วมประชุม     
  ลาออกจากตำแหน่งเมื่อวันที่ 1 มิ.ย.                                                                                            
  2557                                                                                                                   

  *นายวิวัฒน์ แสงเทียน                                                                       X      หมายถึง   ไม่เข้าร่วมประชุม   
  เข้ารับตำแหน่งเมื่อวันที่ 25 มิ.ย. 2557                                                                                         
  ------------------------------ ------ ------ ------ ------ ------ ------ ------ ------ ------ -------- --------------- --

  -----------------------------------------------------------------------
  9. การกำกับดูแลกิจการ

  -----------------------------------------------------------------------

บริษัท เอกรัฐวิศวกรรม จำกัด(มหาชน) ได้ให้ความสำคัญต่อแนวทางการดำเนินธุรกิจของบริษัทฯ
โดยคณะกรรมการบริษัทได้มีนโยบายปฏิบัติตามหลักการและข้อพึงปฏิบัติที่ดีสำหรับกรรมการบริษัท
ซึ่งสอดคล้องกับข้อพึงปฏิบัติที่ดีสำหรับกรรมการบริษัทจดทะเบียน (Code of Best Practices
for Directors of Listed Company) ตามแนวทางของตลาดหลักทรัพย์แห่งประเทศไทย
ทั้งนี้การกำหนดบทบัญญัติต่างๆ จะยึดให้เป็นแนวทางปฏิบัติได้จริง
นอกจากนี้บริษัทฯได้นำหลักการกำกับดูแลกิจการที่ดี (Good Corporate Governance)
มาใช้เป็นแนวทางในการพัฒนานโยบาย เพื่อเพิ่มขีดความสามารถในการแข่งขัน การบริหารงาน
การดำเนินธุรกิจของบริษัทฯ เพื่อเป็นการสร้างมูลค่าเพิ่มแก่บริษัทฯ ให้เป็นไปอย่างมีประสิทธิภาพ
และโปร่งใส อันจะเป็นการให้ความคุ้มครอง และเพิ่มความเชื่อมั่นแก่ผู้ถือหุ้น นักลงทุน พนักงาน
และผู้เกี่ยวข้องทุกฝ่าย โดยพิจารณากำหนดหลักการกำกับดูแลกิจการที่ดี ดังนี้

  9.1 สิทธิของผู้ถือหุ้น

1. บริษัทฯ ได้ให้สิทธิแก่ผู้ถือหุ้นอย่างเท่าเทียมกัน ได้แก่
สิทธิในการออกเสียงในที่ประชุมสามัญประจำปี
และสิทธิในการรับเงินปันผลต่อหุ้นตามจำนวนหุ้นที่ผู้ถือหุ้นถืออยู่

2. บริษัทฯ เสนอค่าตอบแทนกรรมการ เพื่อให้ผู้ถือหุ้นได้พิจารณาอนุมัติในที่ประชุมสามัญประจำปี
ทุกๆปี โดยคณะกรรมการพิจารณาผลตอบแทนจะทำการพิจารณาถึงหลักการ
และความสมเหตุสมผลสำหรับค่าตอบแทนกรรมการบริษัท และคณะกรรมการชุดย่อยอื่นๆ

3. บริษัทฯ มีนโยบายที่แน่นอนในการกำหนดค่าตอบแทนกรรมการแต่ละชุดของบริษัทฯ
และได้เปิดเผยต่อผู้ถือหุ้นในรายงานประจำปีทุกๆปี
เพื่อให้ผู้ถือหุ้นได้เข้าใจถึงหลักเกณฑ์และวิธีการพิจารณาของคณะกรรมการพิจารณาผลตอบแทน

4. สำหรับวาระการลงคะแนนเสียงเลือกตั้งกรรมการบริษัท บริษัทฯ
ได้เปิดโอกาสให้ผู้ถือหุ้นได้พิจารณากรรมการแต่ละท่านเป็นรายบุคคล
รวมไปถึงมีการลงคะแนนเสียงเลือกตั้งคณะกรรมการเป็นรายบุคคล

5. บริษัทฯ ได้มีการเปิดช่องทางให้ผู้ถือหุ้นได้เสนอวาระการประชุม
และเสนอรายชื่อบุคคลเพื่อให้ที่ประชุมสามัญประจำปีพิจารณาเลือกตั้งเป็นกรรมการบริษัทเป็นประจำทุกปี
โดยหลักเกณฑ์และวิธีการจะเปิดเผยผ่านเว็บไซต์ของบริษัท
และแจ้งให้ผู้ถือหุ้นทราบผ่านทางเว็บไซต์ของตลาดหลักทรัพย์แห่งประเทศไทย

  6. การเปิดเผยข้อมูลในหนังสือนัดประชุม บริษัทฯ ได้กำหนดเกณฑ์ขั้นต่ำของข้อมูลที่จะเปิดเผยไว้
  ดังนี้

6.1 ในการประชุมสามัญผู้ถือหุ้นประจำปี บริษัทฯ
จะเปิดเผยข้อมูลของกรรมการที่จะเข้ารับการพิจารณา เลือกตั้งจากที่ประชุมสามัญผู้ถือหุ้นประจำปี
โดยจะต้องมีรายละเอียดของ ชื่อ-สกุล, ประวัติการศึกษา, ประวัติการทำงาน,
จำนวนบริษัทที่ดำรงตำแหน่งกรรมการ และหากเป็นการเสนอชื่อกรรมการเดิมเข้าดำรงตำแหน่ง
จะเปิดเผยถึงข้อมูลการเข้าร่วมประชุมในปีที่ผ่านมาไว้ในหนังสือนัดประชุมสามัญผู้ถือหุ้นประจำปีด้วย

6.2 ในวาระการขออนุมัติแต่งตั้งผู้สอบบัญชีของบริษัท บริษัทฯ จะเปิดเผย ชื่อผู้สอบบัญชี
บริษัทที่ผู้สอบบัญชีสังกัดอยู่ ความเป็นอิสระของผู้สอบบัญชี และค่าบริการของผู้สอบบัญชี

6.3 ในวาระการขออนุมัติจ่ายเงินปันผลให้แก่ผู้ถือหุ้น บริษัทฯ
จะเปิดเผยถึงนโยบายการจ่ายเงินปันผล อัตราเงินปันผลที่เสนอจ่าย
และหากมีการขออนุมัติงดจ่ายเงินปันผล จะมีเหตุผลประกอบเพื่อชี้แจงต่อผู้ถือหุ้น

  6.4 ในแต่ละวาระจะมีวัตถุประสงค์ และเหตุผล ชี้แจงให้ผู้ถือหุ้นได้เข้าใจ

  6.5 ในแต่ละวาระจะมีความเห็นของกรรมการ ระบุไว้ชัดเจน

  7. รายงานการประชุมสามัญผู้ถือหุ้นประจำปี บริษัทฯ
  ได้กำหนดเกณฑ์ขั้นต่ำของข้อมูลที่จะเปิดเผยไว้ ดังนี้

  7.1 มีการบันทึกวิธีการออกเสียงลงคะแนน และวิธีการนับคะแนนอย่างชัดเจน

  7.2 มีการบันทึกประเด็นคำถาม และคำตอบที่เกิดขึ้นระหว่างการประชุมอย่างครบถ้วน

  7.3 มีการบันทึกมติในที่ประชุม และบันทึกจำนวนคะแนนเสียงที่ได้รับในแต่ละวาระ

8. มีการบันทึกรายนามกรรมการผู้เข้าร่วมประชุมสามัญผู้ถือหุ้นประจำปี
ไว้ในรายงานการประชุมสามัญผู้ถือหุ้นประจำปี

9. ในการประชุมสามัญผู้ถือหุ้นประจำปี บริษัทฯ มีนโยบายที่จะให้ประธานกรรมการบริษัท,
ประธานอนุกรรมการคณะต่างๆ, กรรมการ และผู้บริหารทุกๆ ท่าน
เข้าร่วมประชุมสามัญผู้ถือหุ้นประจำปีอย่างพร้อมเพรียง
เพื่อเปิดโอกาสให้ผู้ถือหุ้นซักถามประเด็นข้อสงสัยต่างๆ

10. วาระในการประชุมสามัญผู้ถือหุ้นประจำปี
จะไม่มีการเพิ่มเติมวาระอื่นใดที่ไม่ได้แจ้งไว้ในหนังสือนัดประชุม

11. หนังสือนัดประชุม และเอกสารที่ใช้ประกอบในการประชุมสามัญผู้ถือหุ้นประจำปี
จะมีการจัดทำเป็นภาษาอังกฤษ เพื่ออำนวยความสะดวกต่อผู้ถือหุ้นต่างชาติ

  9.2 การปฏิบัติต่อผู้ถือหุ้นอย่างเท่าเทียมกัน

  1. ในการประชุมสามัญผู้ถือหุ้นประจำปี
  ผู้ถือหุ้นแต่ละคนมีสิทธิออกเสียงลงคะแนนหนึ่งหุ้นต่อหนึ่งเสียง

2. บริษัทฯ ได้มีช่องทางให้ผู้ถือหุ้นมีสิทธิในการเสนอวาระในการประชุม
และเสนอชื่อบุคคลเข้าพิจารณาเลือกตั้งกรรมการบริษัท โดยผ่านช่องทางที่บริษัทได้กำหนดไว้

3. บริษัทฯ มีนโยบายมิให้ผู้บริหารหรือพนักงานของบริษัทฯ ใช้ข้อมูลภายใน ในการซื้อขายหลักทรัพย์
โดยมีการกำหนดบทลงโทษ หากผู้บริหารหรือพนักงานใช้ข้อมูลภายใน
ในการซื้อขายหลักทรัพย์ของบริษัทฯ

4. ในกรณีที่บริษัทฯ มีการทำรายการที่เกี่ยวโยงกัน บริษัทฯ จะทำตามกฎเกณฑ์ของตลาดหลักทรัพย์ฯ
และเปิดเผยข้อมูล รายละเอียด และเหตุผลให้นักลงทุนทราบโดยทั่วกัน

5. บริษัทฯ และบริษัทย่อยจะกระทำรายการที่เกี่ยวโยงกันด้วยความโปร่งใส สามารถตรวจสอบได้
และรายการที่เกิดขึ้นจะเป็นไปตามปกติธุรกิจ

6. บริษัทฯ
ได้มีการอำนวยความสะดวกให้แก่ผู้ถือหุ้นที่ไม่สามารถเข้าร่วมประชุมสามัญผู้ถือหุ้นประจำปี
โดยการส่งหนังสือมอบฉันทะไปพร้อมกับหนังสือนัดประชุมทุกครั้งที่มีการเรียกประชุม

7. บริษัทฯ ได้แจ้งต่อผู้ถือหุ้นถึง หลักฐาน และเอกสารต่างๆ ที่ใช้ในการมอบฉันทะ
ไว้ในหนังสือนัดประชุมโดยละเอียด

8. บริษัทฯ ได้ใช้เกณฑ์ขั้นต่ำของเอกสารที่ใช้ในการมอบฉันทะ ทั้งนี้เพื่อความสะดวกของผู้ถือหุ้น
และลดความยุ่งยากในการมอบฉันทะเพื่อเข้าร่วมประชุม

9. บริษัทฯ ได้กำหนดเกณฑ์ในการส่งหนังสือนัดประชุมสามัญผู้ถือหุ้นประจำปีให้แก่นายทะเบียนของ
บริษัทฯ เป็นการล่วงหน้าไม่น้อยกว่า 21 วันก่อนวันประชุมสามัญผู้ถือหุ้นประจำปี

10. บริษัทฯ ได้มีการเปิดเผยกำหนดการประชุม รวมทั้งหนังสือนัดประชุมไว้บนเว็บไซต์ของบริษัทฯ
เป็นการล่วงหน้า ซึ่งนักลงทุน และผู้ถือหุ้น สามารถเข้าไปดาวน์โหลดหนังสือนัดประชุม
และเอกสารประกอบการประชุมเป็นการล่วงหน้าได้ โดยสามารถดาวน์โหลดเอกสารได้ 21
วันก่อนการประชุมสามัญผู้ถือหุ้นประจำปี

11. บริษัทฯ ได้กำหนดวิธีการลงคะแนนเสียงในที่ประชุมสามัญผู้ถือหุ้น
สำหรับวาระการพิจารณาเลือกตั้งกรรมการบริษัท โดยจะใช้วิธีการลงคะแนนเสียงแบบสะสม
(Cumulative Voting)

12. บริษัทฯ มีบริษัทย่อย 1 แห่ง ซึ่งบริษัทฯ ถือหุ้นในบริษัทย่อยร้อยละ 99.99 เป็นความจำเป็น
และสมควรให้เงินกู้ยืมแก่บริษัทย่อย

  9.3 การเปิดเผยข้อมูลและความโปร่งใส

1. บริษัทฯ ได้มีการเปิดเผยโครงสร้างการจัดการของบริษัทฯ
และโครงสร้างผู้ถือหุ้นไว้ในรายงานประจำปี เพื่อให้ผู้ถือหุ้นได้เข้าใจถึงโครงสร้างของบริษัทฯ
และมีการเปิดเผยการถือหุ้นของกรรมการ และผู้บริหารไว้อย่างชัดเจน

2. รายงานประจำปีของบริษัทฯ ประกอบไปด้วย ข้อมูลทางการเงินโดยสรุป
สารจากประธานกรรมการ สารจากประธานเจ้าหน้าที่บริหาร รายงานคณะกรรมการตรวจสอบ
ข้อมูลทั่วไป ลักษณะการประกอบธุรกิจ การตลาดและภาวะการแข่งขัน รายการระหว่างกัน
ปัจจัยความเสี่ยง โครงสร้างการถือหุ้นและการจัดการ คณะกรรมการบริษัท คณะผู้บริหาร
คำอธิบายและการวิเคราะห์ผลการดำเนินงานและฐานะทางการเงิน
รายงานความรับผิดชอบของคณะกรรมการบริษัทต่อรายงานทางการเงิน รายงานของผู้สอบบัญชี
และงบการเงินรวมของบริษัท และบริษัทย่อย

3. บริษัทฯ มีการเปิดเผยถึงการทำรายการระหว่างกันของบริษัทฯ และบริษัทย่อย
ไว้อย่างละเอียดครบ ถ้วน โดยเปิดเผยไว้ในรายงานประจำปี และแบบ 56-1

4. บริษัทฯ ได้กำหนดนโยบายในการซื้อ-ขาย โอนหุ้นของกรรมการบริษัท
โดยกรรมการที่มีการทำรายการซื้อ-ขาย โอนหุ้นของบริษัทฯ
จะต้องรายงานต่อหน่วยงานที่เกี่ยวข้องทราบ เพื่อรายงานต่อสำนักงาน กลต. ต่อไป

5. บริษัทฯ ได้กำหนดให้คณะกรรมการตรวจสอบเป็นผู้พิจารณากลั่นกรองผู้สอบบัญชีของบริษัทในทุกๆ
ปี เพื่อให้มั่นใจได้ว่า ผู้สอบบัญชีของบริษัทฯ มีความโปร่งใส เป็นอิสระ
และผู้สอบบัญชีที่พิจารณาจะต้องได้รับความเห็นชอบจากสำนักงาน กลต.

6. บริษัทฯ ได้มีการสื่อสารข้อมูลผ่านทางช่องทางต่างๆ เช่น รายงานประจำปี
มีการพบปะนักวิเคราะห์ มีการแถลงข่าวต่อสื่อมวลชน

7. บริษัทฯ
มีนโยบายในการส่งข้อมูลงบการเงินให้เป็นไปตามกฎระเบียบที่ตลาดหลักทรัพย์แห่งประเทศไทย
และกระทรวงพาณิชย์กำหนดไว้

8. การส่งงบการเงินของบริษัทฯ
จะต้องกระทำไม่ให้ล่าช้ากว่าวันสุดท้ายที่ตลาดหลักทรัพย์แห่งประเทศไทย สำนักงาน กลต.
และกระทรวงพาณิชย์กำหนดไว้

9. บริษัทฯ ได้กำหนดให้มีช่องทางในการเสนอข่าวสารต่างๆ
ของบริษัทผ่านทางเว็บไซต์เพื่อให้นักลงทุนที่สนใจสามารถสืบค้นข้อมูลต่างๆ
เพื่อใช้ประกอบในการตัดสินใจได้

  10. บริษัทฯ ได้มีหน่วยงานนักลงทุนสัมพันธ์เพื่อให้ข้อมูล และติดต่อกับผู้ถือหุ้น
  และหน่วยงานที่เกี่ยวข้อง

11.
งบการเงินที่จัดทำและเผยแพร่ให้กับนักลงทุนได้ทราบจะต้องเป็นงบการเงินที่ผู้สอบบัญชีได้ตรวจสอบ
หรือสอบทาน และลงความเห็นแบบไม่มีเงื่อนไข เพื่อให้นักลงทุนได้มั่นใจว่าบริษัทฯ มีความโปร่งใส
และสามารถนำข้อมูลไปใช้ประกอบในการตัดสินใจได้

  9.4 ความรับผิดชอบของกรรมการ

1. คณะกรรมการบริษัท มีการกำหนดนโยบายการกำกับดูแลกิจการที่ดี โดยยึดหลักความโปร่งใส
ตรวจสอบได้ และเป็นธรรมต่อทุกฝ่ายที่เกี่ยวข้อง

2. คณะกรรมการบริษัท ได้กำหนดให้มีการจัดทำนโยบายด้านจริยธรรมธุรกิจ
และคู่มือจรรยาบรรณสำหรับกรรมการ ผู้บริหาร และพนักงาน โดยถือปฏิบัติอย่างเคร่งครัด

3. คณะกรรมการบริษัท ได้แต่งตั้งคณะทำงานด้านการบริหารคุณภาพ และได้มีการกำหนดวิสัยทัศน์
และพันธกิจขององค์กรขึ้นเพื่อให้องค์กรบรรลุเป้าหมายที่วางไว้

4. บริษัทฯ กำหนดให้มีหน่วยงานตรวจสอบภายใน
มีหน้าที่ตรวจสอบการดำเนินงานของส่วนงานต่างๆ ของกิจการ
โดยจะต้องรายงานตรงต่อคณะกรรมการตรวจสอบของบริษัท

5. คณะกรรมการตรวจสอบของบริษัทมีหน้าที่ในการจัดทำรายงานการปฏิบัติหน้าที่
โดยจะต้องเปิดเผยข้อมูลจำนวนครั้งของการประชุมคณะกรรมการตรวจสอบในรอบปี
การประเมินและสอบทานระบบการควบคุมภายใน การควบคุมด้านการดำเนินงาน
การพิจารณาเสนอแต่งตั้งผู้สอบบัญชี การสอบทานรายงานทางการเงิน การดูแลด้านการปฏิบัติตามกฎ
ระเบียบ และนโยบาย และให้ความเห็นต่อการดำเนินการด้านต่างๆ โดยรวม

6. คณะกรรมการบริษัท
ได้แต่งตั้งคณะกรรมการบริหารความเสี่ยงขึ้นเพื่อกำหนดนโยบายการบริหารความเสี่ยงพร้อมทั้งเสนอแนวทางการป้องกันความเสี่ยงที่อาจเกิดขึ้นกับบริษัทฯ

7. บริษัทฯ ได้มีการแบ่งแยกหน้าที่ระหว่างกรรมการบริษัท และผู้บริหารของบริษัทไว้อย่างชัดเจน
ในหน้าที่และอำนาจการตัดสินใจ เพื่อให้การดำเนินงานของบริษัทฯ เป็นไปอย่างมีประสิทธิภาพ

8. บริษัทฯ ได้แต่งตั้งคณะกรรมการตรวจสอบ ซึ่งมีความเป็นอิสระ และได้กำหนดความรับผิดชอบ
และบทบาทหน้าที่ไว้อย่างชัดเจน โดยกรรมการตรวจสอบแต่ละท่านเป็นกรรมการอิสระ

9. บริษัทฯ ได้แต่งตั้งคณะกรรมการพิจารณาผลตอบแทน
และได้กำหนดหน้าที่ความรับผิดชอบไว้อย่างชัดเจน

10.
คณะกรรมการบริษัทได้กำหนดให้มีการจัดทำรายงานความรับผิดชอบของคณะกรรมการต่อรายงานทางการเงินในทุกๆปี
ทั้งนี้เพื่อให้นักลงทุนสามารถมั่นใจได้ว่ารายงานทางการเงินของบริษัทฯ ได้จัดทำขึ้นอย่างถูกต้อง
ครบถ้วน และโปร่งใส

การกำกับดูแลเรื่องการใช้ข้อมูลภายใน

บริษัทฯ
มีข้อกำหนดห้ามพนักงานและผู้บริหารผู้ทราบข้อมูลภายในเกี่ยวกับผลการดำเนินงานของบริษัทฯ
ซื้อขายหลักทรัพย์บริษัทฯ ตั้งแต่วันที่ทราบข้อมูลจนกระทั่งข้อมูลได้เปิดเผยสู่สาธารณชนเรียบร้อยแล้ว
และห้ามนำข้อมูลภายในที่ไม่ควรเปิดเผยไปเผยแพร่ เพื่อเป็นการสร้างราคาให้กับหลักทรัพย์

รวมทั้งมีนโยบายและยึดมั่นในจริยธรรม ความซื่อสัตย์สุจริตในการดำเนินธุรกิจต่อลูกค้า
บริษัทคู่ค้าและผู้ถือหุ้น มีข้อกำหนดและจรรยาบรรณที่ชัดเจน
ในกรณีที่พนักงานหรือผู้บริหารนำข้อมูลบริษัทฯ
ไปเปิดเผยหรือนำไปใช้ส่วนตนหรือกระทำรายการที่อาจขัดแย้งทางผลประโยชน์
ถือเป็นความผิดอย่างร้ายแรงและอาจถูกลงโทษทางวินัย

บริษัทฯ ได้ทำการแจ้งให้กรรมการและผู้บริหารของบริษัทฯ
เกี่ยวกับหน้าที่การรายงานการถือหลักทรัพย์ในบริษัทฯ ของตน
รวมถึงคู่สมรสและบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์
ต่อสำนักงานคณะกรรมการกำกับหลักทรัพย์และตลาดหลักทรัพย์ ตามมาตรา 59
และบทลงโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
ทั้งนี้กรรมการและผู้บริหารจะต้องจัดส่งสำเนาการรายงานดังกล่าวแก่บริษัทฯ
ในวันเดียวกับที่รายงานต่อสำนักงานคณะกรรมการกำกับหลักทรัพย์และตลาดหลักทรัพย์
หรืออย่างช้าในวันทำการถัดไป

บริษัทฯ ได้กำหนดบทลงโทษสำหรับผู้ที่ไม่ปฏิบัติตามมาตรการป้องกันการใช้ข้อมูลภายใน
โดยได้ส่งจดหมายเวียนให้พนักงานและผู้บริหารได้ทราบโดยทั่วกัน

รายละเอียดเกี่ยวกับหัวหน้างานผู้ตรวจสอบภายใน

นางสุวรรณี สุจริตวณิชพงศ์

ตำแหน่ง : ผู้จัดการฝ่ายตรวจสอบภายใน

ที่อยู่ : เลขที่ 555 ซอยลาดพร้าว 87 ถนนลาดพร้าว

แขวงวังทองหลาง เขตวังทองหลาง กรุงเทพฯ 10310

อายุ : 60 ปี

การศึกษา / การฝึกอบรม

-   ปริญญาโท บริหารธุรกิจ (การจัดการ) สถาบันบัณฑิตพัฒนบริหารศาสตร์

-   Mini-MIS Certificate Management มหาวิทยาลัยเกษตรศาสตร์

-   Mini-MBA Certificate General Management จุฬาลงกรณ์มหาวิทยาลัย

-   ปริญญาตรี การบัญชี จุฬาลงกรณ์มหาวิทยาลัย

ประสบการณ์ทำงาน

-   2548 – ปัจจุบัน บริษัท เอกรัฐวิศวกรรม จำกัด (มหาชน) ตำแหน่ง
    ผู้จัดการฝ่ายตรวจสอบภายใน

-   2543 – 2545 บริษัท เทคโนโลยี แอพพลิเคชั่นส์ จำกัด (มหาชน) ตำแหน่ง
    ผู้อำนวยการฝ่ายการเงินและบัญชี

-   2538 – 2542 บริษัท เอกรัฐวิศวกรรม จำกัด (มหาชน) ตำแหน่ง ผู้จัดการฝ่ายบัญชี

โดยในปี 2557 มีค่าสอบบัญชีของบริษัท สอบบัญชี ดี ไอ เอ อินเตอร์เนชั่นแนล จำกัด จำนวนทั้งสิ้น
1,300,000 บาท

บุคลากร

  9.6.1 กรณีพิพาท

  -ไม่มี –

2.  จำนวนพนักงาน

ณ วันที่ 31 ธันวาคม 2557 บริษัทฯ มีพนักงาน (ไม่รวมผู้บริหาร) ทั้งสิ้น 806 คน หน่วย : คน

+------+---------------------+---------+---------+---------+---------+
| ล    | สายงานหลัก           | 2554    | 2555    | 2556    | 2557    |
| ำดับที่ |                     |         |         |         |         |
+------+---------------------+---------+---------+---------+---------+
| 1.   | สำนักกรรมการผู้จัดการ   | 10      | 10      | 9       | 9       |
+------+---------------------+---------+---------+---------+---------+
| 2.   | สายงานบริหารทั่วไป     | 23      | 24      | 27      | 28      |
+------+---------------------+---------+---------+---------+---------+
| 3.   | สายง                | 30      | 26      | 33      | 33      |
|      | านบริหารการเงินและบัญชี |         |         |         |         |
+------+---------------------+---------+---------+---------+---------+
| 4.   | สายงานการตลาด       | 4       | 3       | 7       | 8       |
+------+---------------------+---------+---------+---------+---------+
| 5.   | สายงานขาย           | 27      | 22      | 28      | 31      |
+------+---------------------+---------+---------+---------+---------+
| 6.   | สายงานบริการ         | 103     | 99      | 129     | 118     |
+------+---------------------+---------+---------+---------+---------+
| 7.   | สายงานการผลิต        | 465     | 568     | 575     | 579     |
+------+---------------------+---------+---------+---------+---------+
| รวม  |                     | 662     | 752     | 808     | 806     |
+------+---------------------+---------+---------+---------+---------+

2.  นโยบายในการจัดการทรัพยากรบุคคล

บริษัทฯ มีนโยบายการพัฒนาพนักงานอย่างสม่ำเสมอ เพื่อให้พนักงานมีศักยภาพในการปฏิบัติงานโดย
บริษัทฯ ให้ความสำคัญต่อระบบการให้ผลตอบแทนที่เป็นธรรมและเสมอภาคแก่พนักงาน
ดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงานอยู่เสมอ
มีระบบการบริหารทรัพยากรบุคคลเรื่อง การแต่งตั้ง โยกย้าย
รวมถึงการให้รางวัลและการลงโทษพนักงานที่ชัดเจน รวมถึงให้ความสำคัญต่อการพัฒนาความรู้
ความสามารถของพนักงานโดยการให้โอกาสพนักงานอย่างสม่ำเสมอและทั่วถึง

นอกจากนี้บริษัทฯ
ยังจัดตั้งกองทุนสำรองเลี้ยงชีพสำหรับพนักงานตามพระราชบัญญัติกองทุนในอัตราร้อยละ 3
ของค่าจ้าง ทั้งนี้พนักงานมีสิทธิในส่วนสมทบของบริษัทฯ ร้อยละ 50
ในกรณีที่สิ้นสุดสมาชิกภาพหลังจากทำงานกับบริษัท ไม่น้อยกว่า 3 ปี และร้อยละ 100
ในกรณีที่ทำงานกับบริษัทฯ ไม่น้อยกว่า 5 ปี

  -----------------------------------------------------------------------
  10. ความรับผิดชอบต่อสังคม

  -----------------------------------------------------------------------

นโยบายองค์กร

บริษัท เอกรัฐวิศวกรรม จำกัด (มหาชน) ดำเนินธุรกิจภายใต้การกำกับกิจการที่ดี
โดยยึดหลักบรรษัทภิบาล และมุ่งมั่นที่จะพัฒนาธุรกิจอย่างยั่งยืนไปกับวิ่งแวดล้อมและสังคม
โดยคำนึงถึงผู้มีส่วนได้เสียทั้งภายในและภายนอกองค์กร รวมถึงสังคมวงกว้าง
ผู้บริหารจึงได้กำหนดเป็นนโยบายองค์กรดังนี้

1. ผลิตสินค้าได้มาตรฐานตามข้อกำหนด เพื่อให้ลูกค้าพึงพอใจ

  2. ดำเนินการรักษาคุณภาพของสิ่งแวดล้อม และป้องกันมลพิษที่เกิดจากวัตถุดิบ กระบวนการผลิต
  กิจกรรมต่างๆ ตลอดจนผลิตภัณฑ์ของบริษัทฯ

  3. บริษัทฯ ยึดมั่นที่จะส่งเสริมการต่อต้านการทุจริตทั้งจากภายใน และภายนอกองค์กร

  4. ปฏิบัติตามกฎหมายและข้อกำหนดต่างๆ ที่เกี่ยวข้องกับการดำเนินธุรกิจของบริษัทฯ
  อย่างเคร่งครัด

  5. การใช้พลังงานและทรัพยากรอย่างมีประสิทธิภาพ ถือเป็นหน้าที่ของพนักงานทุกคน

  6. ให้การสนับสนุนในการจัดสรรทรัพยากร ทั้งในเรื่องบุคลากร งบประมาณ เครื่องมือ
  และอุปกรณ์ที่จำเป็นในการปรับปรุงและแก้ไขปัญหาด้านคุณภาพ ความปลอดภัย อาชีวอนามัย
  สิ่งแวดล้อมและสังคมให้เพียงพอและเหมาะสม

  7. นโยบายองค์กรได้รับการเผยแพร่แก่พนักงาน และผู้มีส่วนได้เสีย

  8. มีการทบทวนและปรับปรุงนโยบายอย่างต่อเนื่อง เพื่อให้เหมาะสมกับสถานการณ์ปัจจุบัน
  โดยคำนึงถึงผลกระทบของพนักงานและผู้มีส่วนได้เสีย

นโยบายว่าด้วยการต่อต้านการทุจริตคอร์รัปชั่น

บริษัท เอกรัฐวิศวกรรม จำกัด (มหาชน) และบริษัทย่อย
ดำเนินกิจการโดยใช้กลยุทธ์ในการแข่งขันทางธุรกิจอย่างเป็นธรรม โปร่งใส
ยึดมั่นคุณภาพที่ดีของสินค้าเป็นสำคัญ และปฏิบัติตนตามกฎหมายที่เกี่ยวข้องอย่างเคร่งครัด บริษัทฯ
จึงมีความมุ่งมั่นในการต่อต้านการทุจริตคอร์รัปชั่น โดยไม่ยินยอม ให้กรรมการ ผู้บริหาร
ผู้จัดการและพนักงานของบริษัทฯ เกี่ยวข้องกับการทุจริตคอร์รัปชั่นในทุกรูปแบบ เพื่อให้ได้มา หรือ
รักษาไว้ซึ่งผลประโยชน์อื่นใดที่ไม่เหมาะสมทางธุรกิจ เว้นแต่เป็นกรณีที่กฎหมาย ระเบียบ ประกาศ
ข้อบังคับ ขนบธรรมเนียม ประเพณีท้องถิ่น หรือจารีตทางการค้าให้กระทำได้

ทั้งนี้ บริษัทฯ
ได้มีการประเมินความเสี่ยงด้านการทุจริตคอร์รัปชั่นที่อาจเกิดขึ้นในแต่ละกระบวนการอย่างสม่ำเสมอ
และได้มีการสื่อสาร ประชาสัมพันธ์ เพื่อสร้างความรู้ความเข้าใจ กับผู้เกี่ยวข้องของบริษัทฯ
ไม่ให้มีการเรียกรับ หรือยินยอมที่จะรับผลประโยชน์ใดๆ จากผู้เกี่ยวข้องทางธุรกิจกับบริษัทฯ

การคำนึงถึงบทบาทของผู้มีส่วนได้เสีย

  ผู้ถือหุ้น

1. คณะกรรมการมีนโยบายในการปฏิบัติต่อผู้ถือหุ้นอย่างยุติธรรม และเท่าเทียมกัน
โดยมีการรายงานข้อมูลต่างๆ รวมไปถึงการเปิดโอกาสให้ผู้ถือหุ้นได้เสนอแนะข้อคิดเห็นต่างๆ

2. คณะกรรมการได้เปิดโอกาสให้ผู้ถือหุ้นได้มีช่องทางในการร้องเรียน และรายงานเรื่องต่างๆ
ผ่านทางหน่วยงานนักลงทุนสัมพันธ์ของบริษัทฯ
และจะมีการรายงานต่อไปยังเลขานุการคณะกรรมการบริษัท เพื่อนำข้อเสนอ ข้อร้องเรียนต่างๆ
บรรจุเป็นวาระในการประชุมคณะกรรมการบริษัทเพื่อพิจารณาต่อไป โดยสามารถติดต่อร้องเรียนได้ที่
Secretary@ekarat-transformer.com

  พนักงาน

1. คณะกรรมการมีนโยบายเกี่ยวกับความปลอดภัย สวัสดิการ และสิทธิประโยชน์ต่างๆ
และวิธีการปฏิบัติงาน ไว้ในคู่มือพนักงาน

2. คณะกรรมการได้มีการตั้งกองทุนสำรองเลี้ยงชีพให้แก่พนักงานทุกคน
ทั้งนี้เพื่อเป็นการดูแลพนักงานใน ระยะยาว และเป็นขวัญกำลังใจในการปฏิบัติงาน

3. คณะกรรมการได้มีการส่งเสริมทางด้านการพัฒนาบุคลากร และการฝึกอบรม
เพื่อให้พนักงานมีความรู้ และนำไปพัฒนาองค์กรต่อไป โดยในปี 2557 จำนวนชั่วโมงที่อบรมทั้งปี
16,900.5 ชั่วโมง จำนวนพนักงานเฉลี่ย 834 คิดเป็น 20.26 ชั่วโมง/คน/ปี

4. คณะกรรมการกำหนดแนวทางปฏิบัติที่จะไม่เกี่ยวข้องกับการละเมิดสิทธิมนุษยชน
ตามหลักมาตรฐานแรงงานไทย (มรท. 8001-2546)

5.
คณะกรรมการมีนโยบายสนับสนุนการศึกษาโดยการรับนักศึกษาที่ต้องการหาประสบการณ์การทำงาน
ในอัตราปีละไม่เกิน 70 คน โดยจ่ายเงินช่วยเหลือ จำนวน 150 บาท/วัน/คน

  คู่แข่ง

คณะกรรมการได้กำหนดนโยบายในการแข่งขันต่อคู่แข่งอย่างเป็นธรรม โดยวิธีที่ถูกต้องตามกฎหมาย
ตามนโยบายการกำกับดูแลกิจการที่ดี และ คู่มือจรรยาบรรณของบริษัท
โดยสามารถอ่านรายละเอียดได้ที่
http://www.irplus.in.th/Listed/AKR/pdf/นโยบายการกำกับดูแลกิจการที่ดีและคู่มือจรรยาบรรณของบริษํท.pdf

คู่ค้าและเจ้าหนี้

1. คณะกรรมการได้มีการกำหนดนโยบายเกี่ยวกับการปฏิบัติที่เป็นธรรมต่อคู่ค้าของบริษัทฯ
และได้มีการกำหนดมาตรฐานการดำเนินธุรกิจกับคู่ค้าของบริษัทฯ เช่น ในการสั่งซื้อสินค้า บริษัทฯ
จะให้มีการเสนอราคา และมีการเปรียบเทียบราคา และคุณภาพอย่างเป็นธรรม

2. คณะกรรมการมีการปฏิบัติต่อเจ้าหนี้อย่างเป็นธรรม และบริษัทฯ
ได้ปฏิบัติตามเงื่อนไขทางการค้าที่มีต่อเจ้าหนี้อย่างสม่ำเสมอ
รวมไปถึงมีการกำหนดวิธีปฏิบัติในการจ่ายเงินอย่างเป็นรูปธรรม
โดยกำหนดวิธีการชำระเงินไว้ในระเบียบการปฏิบัติงานของบริษัทฯ

3. คณะกรรมการมีนโยบายที่จะไม่ให้พนักงานและผู้ที่เกี่ยวข้องละเมิดทรัพย์สินทางปัญญา
โดยได้กำหนดภายใต้คู่มือการปฏิบัติงานและจรรยาบรรณของบริษัท โดยสามารถอ่านรายละเอียดได้ที่

http://www.irplus.in.th/Listed/AKR/pdf/นโยบายการกำกับดูแลกิจการที่ดีและคู่มือจรรยาบรรณของบริษํท.pdf

  ลูกค้า

คณะกรรมการได้มีการกำหนดนโยบายเกี่ยวกับการปฏิบัติที่เป็นธรรม และเท่าเทียมกันของลูกค้า
รวมไปถึงความรับผิดชอบต่อลูกค้า ซึ่งจะทำให้ลูกค้ามีความมั่นใจในการประกอบธุรกิจกับบริษัทฯ
และความสัมพันธ์อันดีในระยะยาว

ชุมชน สังคมและสิ่งแวดล้อม

คณะกรรมการตระหนักดีถึงความสำคัญของชุมชน และสิ่งแวดล้อม
โดยมีแนวทางการปฏิบัติตามมาตรฐาน ISO 9001:2000, ISO 14001, ISO 50001:2011
และมาตรฐานการปฏิบัติงานอื่นๆ เพื่อแสดงให้เห็นถึงความรับผิด ชอบต่อชุมชนและสังคม โดยบริษัทฯ
ได้รับใบรับรองว่าเป็น อุตสาหกรรมสีเขียวระดับที่ 3 ของระบบสีเขียว (Green System) หรือ
การบริหารจัดการสิ่งแวดล้อมอย่างเป็นระบบจากกระทรวงอุตสาหกรรม

ทางคณะกรรมการมีนโยบายการสำรวจความคิดเห็นของผู้อยู่อาศัยในชุมชนบริเวณรอบโรงงานเกี่ยวกับระบบการจัดการสิ่งแวดล้อมของบริษัทฯ
เพื่อรับทราบถึงผลกระทบจากการดำเนินงานต่อชุมชนรอบๆ โรงงาน
โดยจะนำมาปรับปรุงแก้ไขและสร้างความพึงพอใจให้ดียิ่งขึ้น

ทั้งนี้คณะกรรมการมีนโยบายในการส่งเสริมการใช้ทรัพยากรอย่างมีประสิทธิภาพ
โดยกำหนดให้มีการปิดไฟและเครื่องปรับอากาศในช่วงเวลาพักเที่ยง เป็นเวลา 1 ชั่วโมง
และจัดให้มีการฝึกอบรมความรู้ในเรื่องสิ่งแวดล้อม ให้แก่พนักงานตามมาตรฐาน ISO 14001

  สำหรับข่าวสารและกิจกรรมที่เกี่ยวข้องกับ CSR ของบริษัทฯ สามารถติดตามได้ที่
  http://www.ekarat-transformer.com/news/frontend/news_all/cate/5

  -----------------------------------------------------------------------
  11. การควบคุมภายใน

  -----------------------------------------------------------------------

11.1 การควบคุมภายใน

ในการประชุมคณะกรรมการบริษัท ครั้งที่ 1/2557 เมื่อวันที่ 28 มกราคม 2557
มีคณะกรรมการตรวจสอบเข้าร่วมประชุม 3 ท่าน ได้แก่ นายวินัย วิทวัสการเวช นายชลิต
สถิตย์ทอง และนายวราห์ ทองประสินธุ์
โดยคณะกรรมการบริษัทได้ประเมินระบบการควบคุมภายในโดยการซักถามข้อมูลจากฝ่ายบริหารประกอบการตรวจเอกสารที่ฝ่ายบริหารจัดทำ
และการตอบแบบประเมินระบบควบคุมภายในของ บริษัทฯ ด้วยตนเอง
สรุปได้ว่าจากการประเมินระบบการควบคุมภายในของบริษัทฯ ในด้านต่างๆ 5 ด้าน คือ
องค์กรและสภาพแวดล้อม การบริหารความเสี่ยง
การควบคุมการปฏิบัติงานของฝ่ายบริหารระบบสารสนเทศและการสื่อสารข้อมูล และระบบการติดตาม
คณะกรรมการบริษัท เห็นว่า บริษัทฯ
มีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวข้างต้นอย่างเพียงพอแล้ว
สำหรับการควบคุมภายในหัวข้ออื่นของระบบการควบคุมภายใน คณะกรรมการบริษัท เห็นว่า
ปัจจุบันบริษัทฯ มีการควบคุมภายในที่เพียงพอแล้วเช่นกัน
โดยในปีที่ผ่านมาไม่พบข้อบกพร่องที่มีนัยสำคัญต่อบริษัทฯ

การกำหนดบทลงโทษ

บริษัทฯ ยังได้จัดทำข้อกำหนดเกี่ยวกับจริยธรรมเป็นลายลักษณ์อักษร (Code of Conduct)
ให้ถือเป็นนโยบายที่สำคัญที่พนักงานทุกคนต้องสำนึกถึงความถูกต้องชอบธรรมและถูกกฎหมายในการปฏิบัติงานให้แก่บริษัทฯ
นอกจากนี้ยังมีการกำหนดบทลงโทษตามลำดับหนักเบาเป็นลายลักษณ์อักษรในกรณีที่พนักงานไม่ว่าระดับใดปฏิบัติตนที่ก่อให้เกิดความเสียหายแก่บริษัทฯ

อำนาจอนุมัติ

บริษัทฯ มีการแบ่งแยกหน้าที่ความรับผิดชอบในการเป็นผู้มีอำนาจอนุมัติ
ผู้บันทึกรายการบัญชีและข้อมูลสารสนเทศและผู้ดูแลทรัพย์สินออกจากกันอย่างชัดเจน
ทั้งนี้เพื่อเป็นการตรวจสอบซึ่งกันและกัน โดยผู้จัดการฝ่าย มีอำนาจอนุมัติขั้นต้น
และคณะกรรมการบริษัท มีอำนาจอนุมัติสูงสุด ส่วนแผนกบัญชีมีหน้าที่ในการบันทึกรายการ
แผนกธุรการโรงงาน เป็นผู้ดูแลทรัพย์สิน ประเภทอาคารโรงงาน เครื่องจักร วัตถุดิบ
และฝ่ายบุคคลและธุรการสำนักงาน เป็นผู้ดูแลทรัพย์สินประเภท อาคารสำนักงาน
เครื่องใช้สำนักงาน รวมถึงบุคลากร ส่วนแผนกการเงิน ดูแลทรัพย์สินนอกเหนือจากที่แผนกบุคคลดูแล
อาทิ เงินสด ตราสารทางการเงิน

การจัดตั้งหน่วยงานตรวจสอบภายใน

สำหรับฝ่ายตรวจสอบภายใน บริษัทฯ ได้จัดตั้งขึ้นเมื่อวันที่ 18 เมษายน 2548
เพื่อทำหน้าที่ตรวจสอบภายในในด้านต่างๆ ดังนี้

1.  การตรวจสอบทางการเงิน (Financial Auditing) เป็นการตรวจสอบความถูกต้อง
    เชื่อถือได้ของข้อมูลและตัวเลขต่างๆ ทางการเงิน การบัญชีและรายงานทางการเงิน
    โดยครอบคลุมถึงการดูแลป้องกันทรัพย์สิน
    และประเมินความเพียงพอของระบบการควบคุมภายในของระบบงานต่างๆ

2.  การตรวจสอบการดำเนินงาน (Performance Auditing)
    เป็นการตรวจสอบผลการดำเนินงานตามแผนงานและโครงการของบริษัทฯ
    ให้เป็นไปตามวัตถุประสงค์และเป้าหมายหรือหลักการที่กำหนด การตรวจสอบเน้นถึง
    ประสิทธิภาพ ประสิทธิผลและความคุ้มค่า

3.  การตรวจสอบการบริหาร (Management Auditing)
    เป็นการตรวจสอบการบริหารงานด้านต่างๆ ของบริษัทฯ
    ว่าเป็นไปอย่างเหมาะสมและสอดคล้องกับภารกิจของบริษัทฯ
    รวมทั้งเป็นไปตามหลักการบริหารงานและหลักการกำกับดูแลกิจการที่ดี (Good Corporate
    Governance)

4.  การตรวจสอบการปฏิบัติตามข้อกำหนด (Compliance Auditing)
    เป็นการตรวจสอบการปฏิบัติงานต่างๆ ของบริษัทฯ ว่าเป็นไปตามนโยบาย กฎหมาย ระเบียบ
    ข้อบังคับและคำสั่งที่เกี่ยวข้องที่กำหนดทั้งจากภายนอกและภายในบริษัทฯ

5.  การตรวจสอบระบบสารสนเทศ (Information System Auditing)
    เป็นการพิสูจน์ความถูกต้องและเชื่อถือได้ของระบบงานและข้อมูลที่ได้จากการประมวลผลด้วยคอมพิวเตอร์
    รวมทั้งระบบการเข้าถึงข้อมูลในการปรับปรุงแก้ไขและการรักษาความปลอดภัยของข้อมูล

การตรวจสอบพิเศษ (Special Auditing)
เป็นการตรวจสอบในกรณีที่ได้รับมอบหมายจากคณะกรรม- การบริษัท หรือฝ่ายบริหาร
หรือกรณีที่มีการทุจริตหรือการกระทำที่ส่อไปในทางทุจริต ผิดกฎหมายหรือกรณี ที่มีเหตุอันควรสงสัยว่า
จะมีการกระทำที่ส่อไปในทางทุจริตหรือประพฤติมิชอบเกิดขึ้น

ในปี 2557 หน่วยงานตรวจสอบภายในของบริษัทฯ
ได้ดำเนินการตรวจสอบรายการระหว่างกันพร้อมทั้งจัดทำรายงานเสนอให้คณะกรรมการตรวจสอบให้ความเห็นชอบ
ตรวจสอบการปฏิบัติงานของหน่วยงานต่างๆในองค์กรครอบคลุมทุกหน่วยงาน ได้แก่ หน่วยงานจัดซื้อ,
หน่วยงานขาย, หน่วยงานผลิต, หน่วยงานคลังสินค้า, หน่วยงานบัญชีและการเงิน
ศูนย์บริการจำนวน 10 แห่ง ตลอดจนหน่วยงานในบริษัทย่อย
รวมทั้งมีการตรวจสอบติดตามผลการแก้ไขสิ่งที่ตรวจพบ
เพื่อเป็นการสอบทานระบบการควบคุมภายในและการปฏิบัติงานตามระเบียบที่กำหนด
มีการจัดทำรายงานเสนอคณะกรรมการตรวจสอบทุกครั้ง
และไม่พบว่ามีข้อบกพร่องที่เป็นสาระสำคัญต่อระบบการควบคุมภายใน

  -----------------------------------------------------------------------
  12. รายการระหว่างกัน

  -----------------------------------------------------------------------

บริษัทฯ มีรายการบัญชีกับกิจการที่เกี่ยวข้องกันอย่างมีสาระสำคัญ
กิจการเหล่านี้เกี่ยวข้องกันโดยการมีผู้ถือหุ้นและ/หรือ กรรมการกลุ่มเดียวกัน สินทรัพย์ หนี้สิน
รายได้และค่าใช้จ่ายของบริษัท ส่วนหนึ่งเกิดจากรายการบัญชีที่เกี่ยวข้องกัน
ดังนั้นงบการเงินได้รวมผลของรายการดังกล่าว
โดยใช้นโยบายกำหนดรายการที่เป็นปกติทางธุรกิจกับกิจการที่เกี่ยวข้องกันเช่นเดียวกับที่คิดกับลูกค้ารายอื่น

[TABLE]

รายการบัญชีที่เป็นสาระสำคัญระหว่างบริษัทฯ กับกิจการที่เกี่ยวข้องกัน ณ วันที่ 31 ธันวาคม 2557
และ 2556 ประกอบด้วย

  ------------------------- ----- --- -------------------- -- ----------------- -- ----------------- -- ------------------
                                                                                                        (หน่วย : บาท)

                                      งบการเงินเฉพาะกิจการ                                                

                                      2556                    เพิ่มขึ้น                ลดลง                 2557

  บจ.เอกรัฐโซล่าร์                                                                                         

  ลูกหนี้การค้า                           7,962,322.56            0.00                 (7,962,322.56)       0.00

  ลูกหนี้อื่น                              5,814,355.57            0.00                 (5,814,355.57)       0.00

  ค่าเผื่อหนี้สงสัยจะสูญลูกหนี้                 (13,766,678.13)         0.00                 13,766,678.13        0.00
  การค้าและลูกหนี้อื่น                                                                                        

  เงินให้กู้ยืม                            189,378,250.00          0.00                 0.00                 189,378,250.00

  ดอกเบี้ยค้างรับ                         8,085,020.99            10,934,440.54        0.00                 19,019,461.53

  ค่าเผื่อหนี้สงสัยจะสูญเงินให้กู้ยืม                                                                               

  ดอกเบี้ยค้างรับจากบริษัทย่อย               (197,463,270.99)        (10,934,440.54)      0.00                 (208,397,711.53)

  เจ้าหนี้การค้า                          62,787,211.35           846,985.72           (62,443,284.14)      1,190,912.93

  บจ.เควี แอสเซ็ท                                                                                         

  ค่าใช้จ่ายจ่ายล่วงหน้า                    0.00                    646,131.95           0.00                 646,131.95

  นางสาวชัชชฎา กนกพฤกษ์                                                                                   

  ค่าใช้จ่ายจ่ายล่วงหน้า                    0.00                    646,131.95           0.00                 646,131.95
  ------------------------- ----- --- -------------------- -- ----------------- -- ----------------- -- ------------------

รายได้และค่าใช้จ่ายกับกิจการและบุคคลที่เกี่ยวข้องกัน
มีสาระสำคัญรวมอยู่ในงบกำไรขาดทุนเบ็ดเสร็จ สำหรับปี สิ้นสุดวันที่ 31 ธันวาคม 2557 และ
2556 มีดังนี้

  ------------------------------- -------- -- ----------- -- ----------- -- -------------------- -- ----------------
                                                                                                    (หน่วย : บาท)

                                                                            งบการเงินเฉพาะกิจการ      

                                                                            2557                    2556

  บจ.เอกรัฐโซล่าร์                                                                                     

  ซื้อสินค้า                                                                    355,468.37              1,326,071.95

  ซื้อทรัพย์สิน                                                                  0.00                    744,134,664.26

  ซื้อทรัพย์สินอื่น                                                                191,543.02              0.00

  ต้นทุนบริการ/รับจ้าง                                                           0.00                    64,200.00

  รายได้อื่น                                                                   0.00                    86,323.75

  รายได้ค่าเช่า                                                                0.00                    1,200,000.00

  ดอกเบี้ยรับ                                                                  10,934,440.54           6,695,488.06

  หนี้สงสัยจะสูญให้กู้ยืมและดอกเบี้ยค้างรับ                                             10,934,440.54           142,268,940.44

  (โอนกลับ)                                                                  (13,776,678.13)         0.00
  หนี้สงสัยจะสูญลูกหนี้การค้าและลูกหนี้อื่น                                                                      

  ค่าใช้จ่ายอื่น                                                                 244,564.06              5,800.00

  บจ.เควี แอสเซ็ท                                                                                     

  ค่าธรรมเนียมอื่น                                                              3,353,686.05            0.00

  นางสาวชัชชฎา กนกพฤกษ์                                                                               

  ค่าธรรมเนียมอื่น                                                              3,353,686.05            0.00
  ------------------------------- -------- -- ----------- -- ----------- -- -------------------- -- ----------------